cyanic-selkie/wikianc huggingface dataset:
ആനപ്പാന്തം
തൃശ്ശൂർ ജില്ലയിലെ ഏറ്റവും വലിയ പഞ്ചയാത്തായ മറ്റത്തൂർ പഞ്ചായത്തിൽസ്ഥിതിചെയ്യുന്ന ഒരു പ്രദേശമാണു് ആനപ്പാന്തം. കൊടകര ബ്ലോക്കിലെ മറ്റത്തൂർ പഞ്ചായത്ത്, വെള്ളിക്കുളങ്ങര വില്ലേജിൽ ഉൾപ്പെടുന്ന ആനപ്പാന്തം വനനിബഡമായ ഒരുഭൂപ്രദേശമാണ്. വെള്ളിക്കുളങ്ങര ജംഗ്ഷിൺ നിന്ന് 17 കി.മീ. വടക്കോട്ടും കിഴക്കോട്ടും സഞ്ചരിച്ചാൽ  ആനപ്പാന്തം ആദിവാസികോളനിൽ എത്തിച്ചേരാം. 2006 ലെ ഉരുൾപൊട്ടിലിൽ ഇ ഭാഗം നശിക്കുകയും രണ്ടു മരണത്തിന് ഇടയാക്കുകയും അനെർട്ട് തുടങ്ങിയ കേന്ദ ഗവ. നടപ്പിലാക്കിയ സുര്താപോർജുസെല്ലുകൾ നശിക്കുകയും ലക്ഷകണക്കിന് രൂപയുടെ നഷ്ടം ഉണ്ടാകയും ചെയ്തതിൻറെ ഫലമായി ആനപ്പാന്തത്തെ ആദിവാസികളെ വെളളിക്കുളങ്ങരയിൽ നിന്ന് 6 കി.മീ.ദൂരെയുളള വനനിബിഡമായ ശാസ്താംപുവ്വം എന്ന പർദേശത്തേക്ക് മാറ്റി പാർപ്പിക്കാനുളള പദ്ധതികൾ തയ്യറായി കൊണ്ടിരിക്കുന്നു. പഴയബിട്ടഷുക്കാരുടെ കാലത്തുണ്ടാക്കിയ ട്രാം വേ വെളളിക്കുളങ്ങരയുടെ ഭാഗത്തുനിന്ന് പറമ്പിക്കുളം വരെ ഇപ്പോഴു കാണാം.
ആനപ്പാന്തം കോളനിയിൽ നിന്ന് 9 കി.മീ. അകലെയാണ് പറമ്പിക്കുളം ആനപാന്തം കാടുകളിൾ കണ്ടുവരുന്ന ആന, പുലി, കാട്ടുപോത്ത്, മയിൽ ,മാൻ, കാട്ടുപന്നി രാജവെമ്പാല, മൂർഖൻ, മലമ്പാമ്പ്, പലത്തരം പക്ഷികൾ എന്നിവയെല്ലാം ഇന്നു വംശനാശ ഭീഷണി നേരിടുന്നു.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അനിയത്തി (ചലച്ചിത്രം)
1955 -ൽ നീലാ പ്രോഡക്ഷന്റെ ബാനറിൽ എം കൃഷ്ണൻനായർ സംവിധാനം ചെയ്ത മലയാളചലച്ചിത്രമാണു് അനിയത്തി സിനിമയുടെ നിർമ്മാണം തിരുനയനാർക്കുറിച്ചിയും സംഗീതം ബ്രദർ ലക്ഷ്മണനും ആയിരുന്നു. ഛായാഗ്രഹണം നിർവ്വഹിച്ചതു് എസ്.എൻ. മണി ചിത്രസംയോജനം കെ.പി. ജോർജും ചമയം സി.വി. ശങ്കറും നിർവ്വഹിച്ചു. തിരുനൈനാർകുറിച്ചി എഴുതിയ ഗാനങ്ങൾ ആലപിച്ചതു് പി. ലീല, കമുകറ പുരുഷോത്തമൻ, ശാന്താ പി. നായർ, രാധാദേവി, ആർ. രാജലക്ഷ്മി, അബ്ദുൽഖാദർ എന്നിവർ ചേർന്നാണു്.
പാട്ടരങ്ങ്
ഗാനങ്ങൾ :തിരുനൈനാർകുറിച്ചി, ഈണം : ബ്രദർ ലക്ഷ്മണൻ,ദക്ഷിണാമൂർത്തി
പുറത്തേക്കുള്ള കണ്ണികൾ
വർഗ്ഗം:1955-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
ചിറക്കൽ ഗ്രാമപഞ്ചായത്ത്
ലഘുചിത്രം|Chirakkal Chira
കണ്ണൂർ ജില്ലയിലെ ഒരു ഗ്രാമപഞ്ചായത്താണ്‌ ചിറക്കൽ. പാപ്പിനിശ്ശേരി, വളപട്ടണം, നാറാത്ത്‌ എന്നിവയാണ് സമീപ പഞ്ചായത്തുകൾ. ഇതുകൂടാതെ, കണ്ണൂർ കോർപ്പറേഷനുമായും ഇതിന് അതിർത്തിയുണ്ട്. കണ്ണൂർ നഗരത്തിനു സമീപം ആണ്‌ ഇതിന്റെ സ്ഥാനം. കേരളത്തിലെ ഒരു രാജവംശമായ ചിറക്കൽ രാജവംശം, കേരള ഫോക്‌ലോർ അക്കാദമി എന്നിവ ഇവിടെയാണ്‌. കടലായി ശ്രീകൃഷ്ണക്ഷേത്രം,ചിറക്കൽ രാജാസ് ഹൈസ്കൂൾ എന്നിവയും ഈ പഞ്ചായത്തിലാണ്‌.
അവലംബം
വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
വെങ്ങര
കേരളത്തിലെ കണ്ണൂർ ജില്ലയിലെ ഒരു സ്ഥലമാണ് വെങ്ങര. മാടായി ഗ്രാമപഞ്ചായത്തിനു കീഴിലാണ്‌ ഈ പ്രദേശം ഉൾപ്പെടുന്നത്.
പേരിനു പിന്നിൽ
കടൽ നീങ്ങി ഉണ്ടായ വെളുത്ത കര എന്ന അർത്ഥത്തിൽ വെൺ (വെളുത്ത) കര എന്ന വാക്കുകൾ ചേർന്നാണ് വെങ്ങര എന്ന പദം ഉണ്ടായത്.
അതിരുകൾ
കിഴക്ക് എരിപുരം, തെക്ക് പഴയങ്ങാടി, പടിഞ്ഞാറ് അറബിക്കടൽ, വടക്ക് ചെറുതാഴം എന്നിവയാണ് വെങ്ങരയുടെ അതിരുകൾ.
ചരിത്രത്തിൽ
സുൽത്താൻ ഹൈദർ അലി ഈ പ്രദേശം ആക്രമിച്ച് കീഴടക്കിയപ്പോൾ വെങ്ങരയും അധിനഭൂമിയുടെ ഭാഗമായിരുന്നു. പഴയങ്ങാടി പുഴയെയും മൂലയ്ക്കൽ പുഴയെയും ബന്ധിപ്പിച്ച് സുൽത്താൻ ഹൈദർ അലി നിർമ്മിച്ച സുൽത്താൻ തോട് (സുൽത്താൻ കനാൽ) വെങ്ങരയിലൂടെ കടന്നുപോവുന്നു.
ജീവിതമാർഗ്ഗം
കൃഷിയാണ് വെങ്ങരയിലെ ജനങ്ങളുടെ പ്രധാന തൊഴിൽ. തെങ്ങ്, നെല്ല് എന്നിവയാണ് പ്രധാന വിളകൾ. കശുവണ്ടി, വെറ്റില, പച്ചക്കറികൾ എന്നിവയും പരക്കെ കൃഷിചെയ്യുന്നു.വെങ്ങരയിലെ പുരുഷന്മാരിൽ അഞ്ചിലൊരാൾ ഗൾഫ് മേഖലയിൽ ജോലിചെയ്യുന്ന പ്രവാസിയാണ് എന്ന് കണക്കാക്കപെടുന്നു.
വ്യവസായങ്ങൾ
കേരള ക്ലേയ്സ് ആന്റ് സെറാമിക് പ്രോഡക്റ്റ്സ് ലിമിറ്റഡ് എന്ന സ്ഥാപനം വെങ്ങരയിൽ പ്രവർത്തിക്കുന്നു. ഈ സ്ഥാപനത്തിൽ നിന്നുള്ള പരിസ്ഥിതി മലിനീകരണം കാരണം കിണറുകളിൽ വിഷജലം ആയി എന്ന കാരണത്താൽ ജനങ്ങൾ വർഷങ്ങളായി ഇവിടെ പ്രക്ഷോഭം നടത്തുന്നു. മേധ പട്കർ, സുഗതകുമാരി തുടങ്ങിയ പരിസ്ഥിതി പ്രവർത്തകർ ഈ സ്ഥലം സന്ദർശിച്ചിട്ടുണ്ട്.
ഇതും കാണുക
വേങ്ങര (മലപ്പുറം)
മറ്റ് ലിങ്കുകൾ
വെങ്ങരയെക്കുറിച്ചുള്ള ഒരു വെബ്‌സൈറ്റ്
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഋഗ്വേദം
പുരാതന ഇന്ത്യയിലെ വൈദികസംസ്കൃതസൂക്തങ്ങളുടെ ഒരു ശേഖരമാണ്‌ ഋഗ്വേദം. ഹിന്ദുമതത്തിന്‌ അടിസ്ഥാനമായി കരുതപ്പെടുന്ന ചതുർ‌വേദങ്ങളിൽ ആദ്യത്തേതുമാണ്‌ ഇത്. ഇന്ദ്രൻ, വരുണൻ, അഗ്നി, വായു, സൂര്യൻ തുടങ്ങിയ ദേവതകളുടെ സ്തുതികളും ഉപാസനാക്രമങ്ങളും ആണ്‌ ഋഗ്വേദത്തിൽ കൂടുതലായും ഉള്ളത്. ഇതിനു പുറമേ സോമരസം എന്ന പാനീയം നിർമ്മിക്കാനുപയോഗിക്കുന്ന സോമം എന്ന ചെടിയെക്കുറിച്ചുള്ള പരാമർശവും ഋഗ്വേദത്തിൽ ധാരാളമായുണ്ട്. പലതായി കാണപ്പെടുമെങ്കിലും സത്യം ഏകമെന്ന് പ്രഖ്യാപിക്കുന്നു മുന്നൂറിൽപ്പരം ഋഷികൾ, സ്ത്രീകൾ ഉൾപ്പെടെ, പല കാലങ്ങളിലായി ഇതിന്റെ നിർമ്മിതിയിൽ ഏർപ്പെട്ടിരുന്നതായി കണക്കാക്കപ്പെടുന്നു.
ആയുർവേദം, ഋഗ്വേദത്തിന്റെ ഉപവേദമാണ്.
ചരിത്രം
thumb|300px|ഋഗ്വേദം ([[പദപാഠം). ദേവനാഗരിയിലുള്ള കൈയെഴുത്തുപ്രതി, പൂർവ പത്തൊൻപതാം ശതാബ്ദം]]
ബി.സി.ഇ. 1500-നോടടുപ്പിച്ചോ അതിനു ശേഷമോ ആണ്‌ ഋഗ്വേദം രചിക്കപ്പെട്ടിരിക്കുന്നത് എന്നു വിശ്വസിക്കപ്പെടുന്നു ‌. ഋഗ്വേദത്തോടു സമകാലീനത്വമവകാശപ്പെടുന്ന ഈജിപ്തുകാരുടെ ബുക് ഓഫ് ദ ഡെഡ് ഉം ബാബിലോണിയക്കാരുടെ ഗിൽ ഗമീഷ് എന്ന ഇതിഹാസവും ഇപ്പോൾ പുരാവസ്തു ഗവേഷകൻമാരുടെ ശ്രദ്ധയിൽ മാത്രമേ പെടുന്നുള്ളു.
രചയിതാക്കൾ
വേദങ്ങൾ അനാദി ആണെന്നും അവയെ ഋഷിമാർ ദർശിക്കുകയാണു ചെയ്യുന്നതെന്നും ഹിന്ദുക്കൾ വിശ്വസിക്കുന്നു. ഋഗ്വേദ ദൃഷ്ടാക്കൾ ആയ ഋഷിമാരെ പൊതുവിൽ പത്തു വിഭാഗങ്ങളായ് തിരിച്ചിരിക്കുന്നു. എന്നീ ഋഷി വിഭാഗങ്ങൾ ആണു ഋഗ്വേദ ദ്രഷ്ടാക്കൾ.
ഋഗ്വേദവും ഭാരതചരിത്രവും
thumb|330px|ഋഗ്വേദരചന നടന്ന ഭൂപ്രദേശം, ഒപ്പം നദികളും; ഗാന്ധാര (സ്വത്) സംസ്കാരത്തിന്റെയും ഉത്തര സിന്ധൂതട സംസ്കാരത്തിന്റെയും (സെമിട്രി എഛ്) വ്യാപനമേഖലകളും സൂചിപ്പിച്ചിരിക്കുന്നു.
ഋഗ്വേദമന്ത്രങ്ങളെല്ലാം തന്നെ പ്രകൃതിശക്തികളെ സ്തുതിച്ചുകൊണ്ടുള്ളവയാണ്. ഇതിന്റെ രചന നടന്നിരിക്കുന്നത് കുഭാനദീതടം (ഇന്നത്തെ കാബൂൾ മുതൽ യമുനാ നദീതടം വരെയുള്ള സ്ഥലങ്ങളിൽ വച്ചാണ്. ആര്യന്മാരുടെ ഭാരത പ്രവേശനവും പഞ്ചനദത്തിന് (ഇന്നത്തെ പഞ്ചാബ്) ഇപ്പുറത്തുണ്ടായിരുന്ന കറുത്ത നിറമുള്ള ദസ്യുക്കളുമായുള്ള യുദ്ധങ്ങളും ആര്യന്മാരും ദസ്യുക്കളുമായി ചേർന്ന് രൂപം കൊള്ളുന്ന ഭാരതജനതയും അവരുടെ നൂതന സംസ്കാരവും ഭാരതജനതയുടെ ആര്യ-അനാര്യ ശതുക്കൾക്കെതിരായുള്ള പ്രാർഥനയും സൂക്ഷ്മദൃക്കുകൾക്ക് ഋഗ്വേദത്തിൽ നിന്ന് മനസ്സിലാക്കാൻ കഴിയും.
ആര്യന്മാർ കുഭാനദീതടത്തിൽ വെച്ചാണ് ഋഗ്വേദമന്ത്രങ്ങളുടെ രചന ആരംഭിക്കുന്നത്. പഞ്ചനദം (പഞ്ചാബ്) (അഞ്ചു നദികൾ) കടക്കാൻ പ്രകൃതിശക്തികളെ പ്രസാദിപ്പിക്കാൻ വേണ്ടിയുള്ള സ്തുതികളാണിവ. പഞ്ചനദികളിൽ അഞ്ചാമത്തേതായ ശതദ്രി (ഇന്നത്തെ സത്‌ലജ്) കടന്നെത്തുന്ന ആര്യന്മാർക്ക് നേരിടേണ്ടിവരുന്നത് അതിപ്രബലരും സംസ്കാരസമ്പന്നരുമായ ദസ്യുക്കളോടാണ്. ദശരഞ്ജ എന്നറിയപ്പെടുന്ന യുദ്ധം ആര്യന്മാരും ദസ്യുപ്രമുഖന്മാരും തമ്മിലുള്ളതാണ്. യുദ്ധത്തിൽ ജയിക്കാൻ വേണ്ടിയുള്ള സ്തുതികൾ ഋഗ്വേദത്തിൽ കാണാം. എന്നാൽ ക്രമേണ ശതദ്രി കടന്നുവന്ന ആര്യന്മാർ തദ്ദേശവാസികളായുള്ള ദസ്യുക്കളുമായി ഇടകലരുകയും ഒരു പുതയ ജനതയും സംസ്കാരവും രൂപംകൊള്ളുകയും ചെയ്തു. ഈ ആര്യ-ദ്രാവിഡ സങ്കരസമുദായമാണ് ഇന്നത്തെ ഭാരതീയജനതയുടെ പൂർവികർ. ഇവരാലാണ് ഭാരതസംസ്കാര സൃഷ്ടി നടന്നത്. ഋഗ്വേദത്തിലെ പിന്നീടുള്ള മന്ത്രങ്ങൾ ഈ ഭാരതജനതയാൽ രചിക്കപ്പെട്ടവയാണ്. ആര്യന്മാരെ ശതദ്രിക്കപ്പുറത്തു തടഞ്ഞ് നിർത്തുവാനും ആര്യ-അനാര്യ ശത്രുക്കളിൽനിന്ന് രക്ഷക്കും വേണ്ടി പ്രകൃതിശക്തികളോടുള്ള അപേക്ഷയോ പ്രാർഥനയോ ഒക്കെയാണ് അവ. ചുറ്റമുള്ള ശത്രുക്കളിൽ നിന്നുള്ള രക്ഷക്കായുള്ള ഒരു മുറവിളി ഋഗ്വേദത്തിൽ ഉടനീളം കാണാം.
ഹിന്ദുക്കളുടെ പുണ്യനദിയായ ഗംഗയെക്കുറിച്ച് വളരെ ചെറിയൊരു പരാമർശം മാത്രമേ ഋഗ്വേദത്തിലുള്ളു. അതിനപ്പുറത്തുള്ള ഭൂവിഭാഗത്തെക്കുറിച്ച് യാതൊരു പരാമർശവും ഇല്ല. അതിനാൽ യമുനാനദീതടം വരെയുള്ള പ്രദേശങ്ങളെപ്പറ്റിമാത്രമേ ഋഗ്വേദമന്ത്രങ്ങളുടെ സൃഷ്ടിനടത്തിയ ജനതക്ക് അറിവുണ്ടായിരുന്നുള്ളു എന്ന് കരുതാം.
ഋഗ്വേദ പഠന രീതി
ഋഗ്വേദത്തിലെ മന്ത്രങ്ങളെ ഋക്കുകൾ എന്നുപറയുന്നു. രണ്ടുതരത്തിൽ വർഗീകരണങ്ങൾ ഉണ്ട്.
മണ്ഡലം, സൂക്തം എന്ന രീതി
ഈ വർഗീകരണത്തിൽ ഋഗ്വേത്തെ 10 മണ്ഡലങ്ങളായി തിരിച്ചിരിക്കുന്നു. ഓരോ മണ്ഡലത്തെയും അനേകം സൂക്തങ്ങളായി വിഭജിച്ചിരിക്കുന്നു. ഓരോ സൂക്തവും അനേകം മന്ത്രങ്ങൾ അഥവാ ഋക്കുകൾ ഉൾക്കൊള്ളുന്നു. കേരളത്തിലെ അമ്പലവാസികളിൽ ഉൾപ്പെടുന്ന ബ്രാഹ്മണർ മണ്ഡലം-സൂക്തം-മന്ത്രം എന്ന ഈ രീതിയാണ് പിന്തുടർന്നിരുന്നത്.
അഷ്ടകം, വർഗ്ഗം എന്ന രീതി
ഈ വർഗീകരണത്തിൽ ഋഗ്വേദത്തെ 8 അഷ്ടകങ്ങളായി തിരിച്ചിരിക്കുന്നു. ഓരോ അഷ്ടകത്തെയും അനേകം വർഗങ്ങളായി വിഭജിച്ചിരിക്കുന്നു. ഓരോ വർഗവും അനേകം മന്ത്രങ്ങൾ അഥവാ ഋക്കുകൾ ഉൾക്കൊള്ളുന്നു. കേരളത്തിലെ നമ്പൂതിരി ബ്രാഹ്മണർ ഈ രീതിയാണ് പിന്തുടർന്നിരുന്നത്. നമ്പൂതിരിമാർ അഷ്ടകം എന്നുള്ളത് അട്ടം എന്ന് ചുരുക്കിപ്പറയുക പതിവായിരുന്നു.
തുടക്കം
ॐ അഗ്നിമീളേ പുരോഹിതം യജ്ഞസ്യ ദേവമൃത്വിജം ഹോതാരം രത്നധാതമമം (മണ്ഡലം:1, സൂക്തം:1, മന്ത്രം:1) (ഋഗ്വേദത്തിലെ പ്രഥമ മന്ത്രം) ''അർത്ഥം: അഗ്നീ, പുരോഹിതനും യജ്ഞത്തിന്റെ ദേവനും ഋത്വിക്കും ഹോതാവും രത്നഖചിതനുമായ നിനക്ക് സ്തുതി''.
ഒടുക്കം
സംസമിധ്യുവസേ വൃഷന്നഗ്നേ വിശ്വാന്യര്യ ആ ഇളസ്വദേസാമിധ്യസേ സ നോ വസൂന്യാ ഭര (മണ്ഡലം:10, സൂക്തം:191, മന്ത്രം:1) സം ഗച്ഛധ്വം സം വദധ്വം സം വോ മനാംസി ജാനതാം ദേവാ ഭാഗം തഥാ പൂർവം സംജാനാനാ ഉപാസതേ (മണ്ഡലം:10, സൂക്തം:191, മന്ത്രം:2) സമാനോ മന്ത്ര: സമിതി: സമാനി സമാനം മന: സഹ ചിത്തമേഷാം സമാനം മന്ത്രമാഭി മന്ത്രയേ വ: സമാനേന വോ ഹവിഷാ ജുഹോമി (മണ്ഡലം:10, സൂക്തം:191, മന്ത്രം:3) സമാനീ വ ആകൂതി: സമാനാ ഹൃദയാനി വ: സമാനമസ്തു വോ മനോ യഥാ വ: സുസഹാസതി(മണ്ഡലം:10, സൂക്തം:191, മന്ത്രം:4) (ഋഗ്വേദത്തിലെ അവസാന മന്ത്രം)
ഋഗ്വേദത്തിലെ ദേവന്മാർ
ഋഗ്വേദം ഹിന്ദുമതത്തിന്റെ മൂലഗ്രന്ഥമാണെങ്കിലും ഹിന്ദുക്കൾ ഇന്ന് ആരാധിക്കുന്ന ദേവന്മാർക്ക് അതിൽ ഒരു സ്ഥാനവുമില്ല. വേദങ്ങളിൽ ഏറ്റവും കൂടുതൽ മന്ത്രങ്ങൾ ഉള്ളത്വി ഇന്ദ്രന് ആണ്. വിഷ്ണുവിനെ അഞ്ചു മന്ത്രങ്ങളിൽ സ്തുതിച്ചിട്ടുണ്ടെങ്കിലും മറ്റ് ദേവൻമാരോടു താരതമ്യപ്പെടുത്തുമ്പോൾ പ്രാബല്യം കുറഞ്ഞ ഒരു ദേവനാണ് അദ്ദേഹം.
ഹിന്ദു വിശ്വാസപ്രകാരം ലോക സ്രഷ്ടാവും പരിപാലകനുമാണ് പ്രജാപതി. ഋഗ്വേദത്തിലും യജുർവേദത്തിലും പ്രജാപതി എന്ന പേരിൽ അറിയപ്പെടുന്നത് വിശ്വകർമ്മാവാണ്( ദേവശില്പി വിശ്വകർമ്മാവ് അല്ല. ഇത് സഹസ്രശീർഷൻ ആയ പരമപുരുഷ സങ്കൽപം ആണ്. പഞ്ചമുഖ ബ്രഹ്മാവായും പറയപ്പെടുന്നു ) എന്നാൽ  പ്രജാപതി പിന്നീട് വിഷ്ണു ആയി മാറി.[അവലംബം ആവശ്യമാണ്] പുരുഷ സൂക്തത്തിൽ വിഷ്ണുവിന്റെ പേര് പറയുന്നിലെങ്കിലും പുരുഷപ്രജാപതിയായി വിഷ്ണുവിനെയാണ് ഇന്ന് പലരും ചിത്രീകരിക്കുന്നത്. യഥാർത്ഥത്തിൽ പ്രജാപതി വിഷ്ണു അല്ല.വേദങ്ങളിൽ വിശ്വകർമ്മ സൂക്തം എന്ന പ്രത്യേക ഭാഗങ്ങൾ തന്നെയുണ്ട്.
ഭൂമി, ആകാശം, സ്വർഗം ഇവ മൂന്നിനെ സംബന്ധിച്ചവരായി 33 ദേവതകൾ ഋഗ്വേദത്തിൽ സ്തുതിക്കപ്പെട്ടിട്ടുണ്ട്. ഇവരിൽ പ്രാധാന്യമർഹിക്കുന്നവരാണ്.
ദയാനന്ദ സരസ്വതിയെ പൊലുള്ളവർ "വേദത്തിലെ സ്തുതികളെല്ലാം ഏകനായ ഈശ്വരനെ സംബന്ധിച്ചുള്ളതാകുന്നു എന്നു സമർത്ഥിക്കുന്നു. ഇന്ദ്രൻ, വരുണൻ, വിഷ്ണു, മാതരിശ്വാനൻ മുതലായവ ഈശ്വരന്റെ വിവിധ നാമങ്ങൾ ആണെന്ന് അദ്ദേഹം തന്റെ കൃതികളിൽ വേദം തന്നെ പ്രമാണമാക്കി സമർത്ഥിക്കുന്നു" .
ഭാഷ്യങ്ങൾ
ഭാരതത്തിൽ വേദങ്ങളെ വ്യാഖ്യാനിക്കുക എന്നത് വളരെ പ്രാചീന കാലം മുതൽക്ക് തന്നെ ഒരു പണ്ഡിത സപര്യയായിരുന്നു. വേദങ്ങളെ വ്യാഖ്യാനിക്കുന്ന ശ്രമങ്ങൾ ബ്രാഹ്മണങ്ങളിൽ നിന്ന് വ്യക്തമാക്കാം. അർത്തവാദങ്ങൾ എന്നറിയപ്പെടുന്ന ബ്രാഹ്മണഭാഗങ്ങൾ വൈദികക്രിയകളേയും അവയുടെ മ്യ്യ്ല്യത്തേയും പ്രതിപാദിക്കുന്നതിനു പുറമേ യാഗത്തിനുപയോഗിക്കുന്ന മന്ത്രങ്ങളുടെ വിവരണപൂര്വ്വമായ വ്യാഖ്യാനവുയ്ം നൽകുന്നുണ്ട്. ചില ഭാഷ്യങ്ങളാണ്‌ താഴെ കൊടുത്തിരിക്കുന്നത്.
യാസ്കന്റെ നിഘണ്ടുവും നിരുക്തവും
യാസ്കൻ ഋഗ്വേദത്തിന്റെ ഭാഷ്യാകാരനായി കണക്കാക്കപ്പെട്ടിട്ടില്ല. എങ്കിലും അദ്ദേഹത്തിന്റെ നിഘണ്ടുവും പദങ്ങളുടെ വ്യുല്പത്തി പഠനവും വ്യാഖ്യാനമായിതന്നെ സ്വീകരിക്കാവുന്നതാണ്‌. അതിൽ 600ഓളം മന്ത്രങ്ങളെ ചുരുക്കി വ്യാഖ്യാനിച്ചിട്ടുണ്ട്. അർത്ഥം ഗ്രഹിക്കാതെ വേദമന്ത്രങ്ങൾ ചൊല്ലുന്നതിനെ അദ്ദേഹം അപലപിക്കുന്നുമുണ്ട്.
ശൗനകന്റെ ബൃഹദ്ദേവതാ
ശൗനകന്റെ ബൃഹദ് ദേവദ എന്ന ഗ്രന്ഥം വേദവ്യാഖ്യാനത്തെ പൂർണ്ണമായും ഐതിഹാസികരീതിയിലാണ്‌ പ്രതിനിധാനം ചെയ്യുന്നത്. അത് നിരുക്തത്തിന്റേയും, സ്കന്ദസ്വാമി, ഉദ്ഗീഥൻ, വെങ്കടമാധവൻ, സായണൻ എന്നീ ഋഗ്വേദഭാഷ്യാകാരന്മാരുടേയും മദ്ധ്യമാർഗ്ഗത്തിൽ സഞ്ചരിക്കുന്നു. യാസ്കന്റെ നിരുക്തത്തെയാണ്‌ ഒരു പരിധിവരെ അത് ആസ്പദമാക്കുന്നത്. . പ്രധാനവിഷയം ഋഗ്വേദസൂക്തങ്ങളിൽ നിന്നുകൊണ്ട് സൂക്തങ്ങളിലേയും മന്ത്രങ്ങളിലേയും ദേവതകളെ നിർദ്ദേശിക്കുക എന്നതാണ്‌. അനേകം ഐതിഹ്യങ്ങൾ അതിൽ കോർത്തിണക്കിയിരിക്കുന്നു. തന്മൂലം മന്ത്രങ്ങളുടെ ശരിയായ അർത്ഥം ഗ്രഹിക്കാൻ സാധിക്കുന്നു.
ഉദ്ഗീദൻ
വെങ്കടമാധവനേക്കാൾ പ്രാചീനനാണ്‌ ഉദ്ഗീഥൻ. ഋഗ്വേദം X.54 മുതൽ X12.5 വരെയും 13.2 മുതൽ X.83.6 വരെയുമുള്ള ഭാഗങ്ങൾക്ക് ഉദ്ഗീഥന്റെ ഭാഷ്യം ലഭ്യമാണ്‌.
വെങ്കടമാധവൻ
വെങ്കടന്റെ പുത്രനായ വെങ്കടമാധവൻ എന്നാണ്‌ അറിയപ്പെടുന്നത്. ഋഗർത്ഥദീപിക എന്നാണ്‌ അദ്ദേഹത്തിന്റെ വ്യാഖ്യാനത്തിന്റെ പേര്‌. 1.1.1 മുതൽ X.191.4 വരെയുള്ള മന്ത്രങ്ങളുടെ പൂർൺനമായ ഭാഷ്യം ലഭ്യമാണ്‌. മന്ത്രങ്ങളിലുള്ള പദങ്ങളെ ആവർത്തിക്കാതെ മിക്കവാറും അർത്ഥം മാത്രം കൊടുക്കുന്ന രീതിയാന്‌ അദ്ദേഹത്തിന്റേത്. വ്യാഖ്യാനം ഹ്രസ്വമാണ്‌.
സായണൻ
സായണന്റെ ഭാഷ്യം വ്യാപ്തിയും അഗാധതയും കൊണ്ട് മറ്റു ഭാഷ്യങ്ങളേക്കാൾ മികച്ചു നിൽകുന്നു. 1315 ലാണ്‌ അദ്ദേഹം ജനിച്ചത്. 1387-ൽ മരണമടഞ്ഞു. ബുക്കരാജ്യത്തിൽ അദ്ദേഹത്തിനു സമുന്നതമായ പദവി ഉണ്ടായിരുന്നു. വേദവ്യാഖ്യാനത്തിൽ യാജ്ഞികസമ്പ്രദായത്തിന്റെ അനുയായിയായിരുന്ന അദ്ദേഹം നിരുക്തത്തെ നിർബാധം ഉപയോഗിക്കുകയും വൈദിക പദങ്ങളുടെ സവിശേഷതകളേയും സ്വരങ്ങളേയും വിശദമാക്കാൻ പൂർണ്ണമായി പാണിനിയുടെ അഷ്ടാദ്ധ്യായിയെ ആശ്രയിക്കുകയും ചെയ്യുന്നു.
ഋഗ്വേദത്തിന്റെ മലയാള തർജ്ജമകൾ
മലയാളത്തിൽ ഋഗ്വേദത്തിന് പ്രധാനമായും രണ്ട് തർജ്ജമകളാണ് ഉള്ളത്. ആദ്യത്തേത് വള്ളത്തോളിന്റെ പദ്യരൂപത്തിലുള്ള തർജ്ജമയാണ്. രണ്ടാമത്തേത് ഒ. എം. സി. നാരായണൻ നമ്പൂതിരിപ്പാടിന്റെ പദാനുപദമായി അന്വയക്രമത്തിലുള്ള വ്യാഖ്യാനമാണ്.
അവലംബം
വർഗ്ഗം:വേദങ്ങൾ
പ്രസന്ന ഏണസ്റ്റ്
കൊല്ലം കോർപ്പറേഷന്റെ മേയറാണ് പ്രസന്ന ഏണസ്റ്റ്.
ജീവിതരേഖ
കൊല്ലം ജില്ലയിലെ ചവറയിൽ കുറ്റിവട്ടം പുത്തൻ കളീക്കൽ വീട്ടിൽ റ്റി.പി.വർഗീസിന്റെയും മേരി വർഗീസിന്റെയും മകളായി 1964-ൽ ജനിച്ചു. ഒരു സഹോദരനുണ്ട് (പ്രകാശ് പി വി). 1987-ൽ കൊല്ലം ഫാത്തിമ മാതാ നാഷണൽ കോളേജിൽ നിന്ന് സാമ്പത്തികശാസ്ത്രത്തിൽ ബിരുദമെടുത്തു.
സി.പി.എം. കൊല്ലം ജില്ലാ സെക്രട്ടറിയേറ്റ് അംഗം എക്‌സ്.ഏണസ്റ്റാണ് ഭർത്താവ്.
പൊതുജീവിതം
വിദ്യർത്ഥി രാഷ്ട്രീയത്തിലൂടെ പൊതുരംഗത്തു വന്നു. എസ്.എഫ്.ഐ, ജനാധിപത്യ മഹിളാ അസ്സോസിയേഷൻ എന്നിവയുടെ ഭാരവാഹിയായിരുന്നു. കൊല്ലം ഫാത്തിമ മാതാ കോളേജ് യൂണിയൻ വൈസ് ചെയർപേഴ്‌സൺ, 87 മുതൽ 91 വരെ 'സാക്ഷരത ഇൻസ്ട്രക്ടർ' എന്നീ നിലകളിൽ പ്രവർത്തിച്ചു. കൊല്ലത്തെ എസ്.എഫ്.ഐ.യുടെ മുഖ്യസംഘാടകരിൽ ഒരാളായിരുന്നു. സംഘടനയുടെ ജില്ലാകമ്മിറ്റി അംഗമായി പ്രവർത്തിച്ചു. 91-ൽ അഖിലേന്ത്യ ജനാധിപത്യ മഹിളാ അസോസിയേഷൻ ചവറ ഏരിയ പ്രസിഡന്റായി. വിവാഹത്തെ തുടർന്ന് പ്രവർത്തനമണ്ഡലം കൊല്ലത്തേക്ക് മാറ്റി. മൂന്നു ടേം മഹിള അസോസിയേഷൻ കൊല്ലം ഏരിയ സെക്രട്ടറി ആയിരുന്നു.
മൂന്നു തവണ കൊല്ലം കോർപ്പറേഷൻ കൗൺസിലറായി പ്രവർത്തിച്ചു. 2000-ത്തിൽ കൊല്ലം കോർപ്പറേഷന്റെ ആദ്യ കൗൺസിലിൽ പട്ടത്താനം ഡിവിഷനിൽനിന്ന് തിരഞ്ഞെടുക്കപ്പെട്ടു ;2005 ൽ മുണ്ടയ്ക്കൽ ഡിവിഷനിൽനിന്നും തിരഞ്ഞെടുക്കപ്പെട്ടു.അഞ്ചുവർഷം ടാക്‌സ് അപ്പീൽ കമ്മിറ്റിയുടെയും,  അഞ്ചുവർഷം ആരോഗ്യവിദ്യാഭ്യാസ സ്റ്റാൻഡിങ് കമ്മിറ്റിയുടെയും ചെയർപേഴ്‌സണായി പ്രവർത്തിച്ചു. മൂന്നാം തവണ താമരക്കുളം ഡിവിഷനിൽനിന്നും മത്സരിക്കുകയും തുടർന്ന് 2010ൽ കൊല്ലം കോർപ്പറേഷൻ മേയർ ആയിതിരഞ്ഞെടുകയും ചെയ്തു. മാനവീയം സ്ത്രീപദവി പഠനകേന്ദ്രത്തിൽ സംസ്ഥാനതല ഫാക്കൽറ്റി ആയിരുന്നു. . 2000-2011കാലയളവിൽ ജില്ലാ ശിശുക്ഷേമസമിതി സെക്രട്ടറിയും, 2001 മുതൽ 2004 വരെ കേരള സംസ്ഥാന ശിശുക്ഷേമ സമതി എക്സിക്യൂട്ടീവ് കമ്മറ്റിയിൽ സ്റ്റാന്റിംഗ് കമ്മിറ്റി അംഗമായും പ്രവർത്തിച്ചു. എൻ.എസ്.മെമ്മോറിയൽ ഇൻസ്റ്റിറ്റിയൂട്ട് ഓഫ് മെഡിക്കൽ സയൻസിന്റെയും മുണ്ടയ്ക്കൽ സർവീസ് സഹകരണബാങ്കിന്റെയും ഡയറക്ടർ ബോർഡ് അംഗയിരുന്നു. ഇപ്പോൾ സി.പി.എം.കൊല്ലം ജില്ലാകമ്മറ്റി അംഗവും, ജനാധിപത്യമഹിള അസോസിയേഷൻ ജില്ലാ സെക്രട്ടറിയും സംസ്ഥാന എക്സിക്യൂട്ടീവ് അംഗവുമാണ്. ref>http://www.mathrubhumi.com/online/malayalam/news/story/602824/2010-11-05/kerala
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കേരളത്തിലെ നഗരപിതാക്കൾ വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ വർഗ്ഗം:സി.പി.ഐ.എം. വനിതാ നേതാക്കൾ
ഒക്റ്റ്റോയ്
ഒരിനം ചുങ്കം. ഒരു നഗരത്തിൽ താമസിക്കുന്നവരുടെ ഉപഭോഗത്തിനായി, അതിന്റെ മേൽ ഭരണാധികാരമുണ്ടായിരുന്ന പ്രഭുവിന്റെ അല്ലെങ്കിൽ നാടുവാഴിയുടെ അനുമതിയോടുകൂടി അതിനുള്ളിൽ കൊണ്ടുവരുന്ന മദ്യത്തിന്റെയും മറ്റു സാധനങ്ങളുടെയും മേൽ ചുമത്തുന്ന ടോൾ അല്ലെങ്കിൽ ഡ്യൂട്ടി എന്നാണ് മുൻ‌‌കാലങ്ങളിൽ ഒക്റ്റ്റോയി എന്ന പദത്തിനു നൽകിയിരുന്ന വിവരണം. അനുവദിക്കുക, അധികാരം നൽകുക എന്നർഥമുള്ള ഒക്റ്റ്റോയർ (Octroyer) എന്നവാക്കിൽ നിന്നാണ് ഈ പദം ഉദ്ഭവിച്ചത്.
ഒക്റ്ററോയ് ആദ്യകാലത്ത് തുറമുഖങ്ങളിൽ മാത്രമാണ് ചുമത്തിയിരുന്നത്. എന്നാൽ ഈ ചുങ്കം ചുമത്തൽ ആദായകരമാണെന്നു കണ്ടതോടെ നഗരത്തിന്റെ പരിധിക്കുള്ളിലേക്ക് കൊണ്ടുവരുന്ന സാധനങ്ങളുടെ മേലും ചുമത്തിത്തുടങ്ങി ഇക്കാരണത്താൽ ഇതിന് നഗരച്ചുങ്കം എന്നും പേരുണ്ടായി. ക്രമേണ നഗരത്തിൽനിന്ന് പുറത്തേക്കു കൊണ്ടുപോകുന്ന സാധണങ്ങളിന്മേലും ഒക്റ്റ്റോയ് ചുമത്തുന്ന പതിവുണ്ടായി. ഇവ ഈടാക്കി പോന്നിരുന്നത് നഗരത്തിലേക്കു പ്രവേശിക്കുന്ന ഗേറ്റുകളിൽ വച്ചും നഗരത്തിന്റെ അതിർത്തികളിൽ വച്ചും ആയതിനാൽ ഇതിനെ ഇൻ ഗേറ്റ് ടോൾ എന്നും പറയാറുണ്ടായിരുന്നു. ആദ്യകാലത്തു ജനങ്ങളുടെ ഉപഭോഗത്തിനായി കൊണ്ടുവരുന്ന സാധനങ്ങളുടെ മേൽ മാത്രമേ ചുങ്കം ചുമത്തപ്പെട്ടിരുന്നുള്ളു. എങ്കിലും കാലക്രമത്തിൽ ഉപഭോഗത്തെ പരാമർശിക്കാതെ തന്നെ ചുങ്കം ഏർപ്പെടുത്തുകയുണ്ടായി. തദ്ദേശ സ്വയംഭരണ സ്ഥാപനങ്ങൾക്കുള്ള വരവ് വർദ്ധിപ്പിക്കുന്നതിനാണ് ഇന്ന് ഒക്റ്റ്റോയ് ചുമത്തുന്നത്. പരോക്ഷ നികുതികൾ ചുമത്താൻ അത്തരം സ്ഥാപനങ്ങൾക്ക് അധികാരം കുറവാണ്. ഇന്ത്യൻ ഭരണഘടനയുടെ 7-ം പട്ടിക, അനുക്രമണിക രണ്ടിലെ 49-ം ഉൾക്കുറിപ്പ് ഒക്റ്റ്റോയി ചുങ്കം ചുമത്തുന്നതിനുള്ള അധികാരം മുനിസിപ്പാലിറ്റികൾക്ക് അനുവദിക്കുന്നുണ്ട്.
മുഹമ്മദ് അൽ-ബുഖാരി
അൽ-ബുഖാരി അല്ലെങ്കിൽ ഇമാം ബുഖാരി എന്നിങ്ങനെ അറിയപ്പെടുന്ന മുഹമ്മദ് ഇബ്നു ഇസ്മായീൽ അൽ-ബുഖാരി (810-870) പ്രമുഖ ഇസ്‌ലാമിക പണ്ഡിതനാണ്‌. സ്വഹീഹുൽ ബുഖാരി അഥവാ ജാമിഉൽ സഹീഹ് ( الجامع الصحيح) എന്ന പ്രമുഖ ഹദീസ് ഗ്രന്ഥത്തിന്റെ പേരിലാണ്‌ അദ്ദേഹം പ്രശസ്തനായത്. വിശുദ്ധ ഖുർആൻ കഴിഞ്ഞാൽ ഏറ്റവും ആധികാരികമെന്ന് മുസ്‌ലിംകൾ കരുതുന്ന മതഗ്രന്ഥമാണ്‌ സഹീഹുൽ ബുഖാരി. പതിനാറ് വർഷം കൊണ്ടാണ് ആ ഗ്രന്ഥരചന അദ്ദേഹം പൂർത്തീകരിച്ചത്.
അവലംബങ്ങൾ
വർഗ്ഗം:ഇസ്ലാമികപണ്ഡിതർ വർഗ്ഗം:ഹദീസ് പണ്ഡിതർ
ശ്വസനം
പ്രക്രിയ
സസ്തനികളിൽ വാരിയെല്ലുകളുടെയും പ്രാചീരത്തിന്റെയും (Thoracic diaphragm) പ്രവർത്തനംകൊണ്ടാണ് ശ്വാസോച്ഛ്വാസങ്ങൾ നടക്കുന്നത്. ഒരു നിമ്നമർദ്ദം ഉണ്ടാക്കിയാണ് (negative pressure breathing) ശ്വസനപ്രക്രിയനടത്തുന്നത്.
ഉഭയജീവികളിൽ ഉച്ചമർദ്ദം ഉണ്ടാക്കിയാണ് (positive pressure breathing) ശ്വസനപ്പ്രക്രിയ നടത്തുന്നത്. വായയുടെ അടിഭാഗത്തെ പേശികൾ താഴ്ത്തി നാസാദ്വാരങ്ങളിലൂടെ വായു വലിച്ചെടുക്കുന്നു, തുടർന്ന് വായയും നാസാദ്വാരങ്ങളും അടച്ച് വായയുടെ അടിഭാഗത്തെ പേശികൾ ഉയർത്തുമ്പോൾ ശ്വാസനാളത്തിലൂടെ (trachea) ശ്വാസകോശത്തിലേക്ക് നീക്കപ്പെടും
വർഗ്ഗം:ശരീരശാസ്ത്രം വർഗ്ഗം:വാതകങ്ങൾ
ബണ്ട്
ബണ്ട് (ബൻടർ) അഥവാ തുളു നായർ
ജട്ടി
ലിംഗഭേദമെന്യേ ധരിക്കുന്ന അടിവസ്ത്രമാണു ജട്ടി. ഗുഹ്യഭാഗങ്ങളിലെ അമിതവിയർപ്പ് വലിച്ചെടുത്ത് ശരീരത്തെ സംരക്ഷിക്കുന്നതും ലൈംഗിക അവയവങ്ങളുടെയും മർമ്മ ഭാഗത്തിന്റെയും സംരക്ഷണമാണ് പ്രധാന ജോലി. ഷഡ്ഢി, ജെട്ടി എന്നീ പേരുകളിലും അറിയപ്പെടുന്നു. ഒരേ രൂപമാണെങ്കിലും സ്ത്രീക്കും പുരുഷനും ചില്ലറ വ്യത്യാസങ്ങളോടെയാണു ഇതു വിപണിയിൽ ലഭിക്കുന്നത്. പുരുഷന്മാർക്കുള്ളതു "ബ്രീഫ്"എന്നും, സ്ത്രീകൽക്കുള്ളതു "പാന്റ്റി"എന്നും അറിയപ്പെടുന്നു. ബോക്‌സർ ആകൃതിയിൽ വീതി ഉള്ളവയും വിപണിയിൽ ലഭ്യമാണ്. എന്നാൽ ഇറുകിപ്പിടിച്ചതും വായൂ സഞ്ചാരത്തെ തടയുന്നതുമായ അടിവസ്ത്രങ്ങൾ ഗുണത്തേക്കാൾ ഏറെ ദോഷം ചെയ്യാറുണ്ട്. ഇത് ചിലപ്പോൾ വന്ധ്യതക്ക് വരെ കാരണമാകാം. അതിനാൽ പരുത്തി തുണി കൊണ്ട് നിർമിച്ചതും മുറുക്കം കുറഞ്ഞതുമായ അടിവസ്ത്രങ്ങൾ ആരോഗ്യത്തിന് ഗുണകരമെന്ന് വിലയിരുത്തപ്പെടുന്നു. ഓരോ തവണത്തെ ഉപയോഗത്തിന് ശേഷവും ഇവ കഴുകി ഉപയോഗിക്കേണ്ടത് ശുചിത്വത്തിന് അനിവാര്യമാണ്. അല്ലാത്തപക്ഷം വിവിധ തരത്തിലുള്ള അണുബാധകൾ ഉണ്ടാകാനിടയുണ്ട്.
ബണ്ട്
വർഗ്ഗം:കേരളത്തിലെ ജാതികൾ വർഗ്ഗം:ഇന്ത്യയിലെ ജാതികൾ
ജട്ടി
വർഗ്ഗം:വസ്ത്രധാരണം വർഗ്ഗം:അടിവസ്ത്രങ്ങൾ
വിദ്യാഭ്യാസം
പ്രാഥമിക വിദ്യാഭ്യാസം
പ്രാഥമികവിദ്യാഭ്യാസം (Primary Education) എന്നത് ഔപചാരിക വിദ്യാഭ്യാസത്തിന്റെ ആദ്യ വർഷങ്ങളാണ്. ബാല്യകാലത്ത് നേടുന്ന വിദ്യാഭ്യാസമാണിത്. മിക്ക രാജ്യങ്ങളിലും പ്രാഥമിക വിദ്യാഭ്യാസം ഒരു  നാലാം വയസ്സിലോ അഞ്ചാം വയസ്സിലോ ആണ് ആരംഭിക്കുന്നത്.
വിദ്യാഭ്യാസരീതികളുടെ വർഗീകരണം
Mode of Education.
വിദ്യാഭ്യാസ സ്ഥാപനങ്ങൾ
ഔപചാരിക വിദ്യാഭ്യാസം നൽകുന്നതിനുവേണ്ടിയുള്ള സ്ഥാപനങ്ങൾ
right|thumb|A depiction of the [[University of Bologna, Italy]]
right|thumb|A class size experiment in the United States found that attending small classes for 3 or more years in the early grades increased high school graduation of students from low income families.
ജൂലൈ 11
ഗ്രിഗോറിയൻ കലണ്ടർ പ്രകാരം ജൂലൈ 11 വർഷത്തിലെ 192 (അധിവർഷത്തിൽ 193)-ാം ദിനമാണ്.
മറ്റു പ്രത്യേകതകൾ
ലോക ജനസംഖ്യാദിനം
വർഗ്ഗം:ജൂലൈ 11
പോളണ്ട്
പോളണ്ട് (ഔദ്യോഗിക നാമം: റിപബ്ലിക് ഓഫ് പോളണ്ട്) മധ്യയൂറോപ്പിലെ ഒരു രാജ്യമാണ്. പടിഞ്ഞാറ് ജർമ്മനി, കിഴക്ക് യുക്രെയിൻ, ബലാറസ്, തെക്ക് ചെക്ക് റിപബ്ലിക്, സ്ലൊവാക്യ, വടക്ക് ലിത്വാനിയ, റഷ്യ, ബാൾട്ടിക് കടൽ എന്നിവയാണ് അതിർത്തികൾ. ഡെന്മാർക്കുമായി സമുദ്രാതിർത്തിയുമുണ്ട്. 2004 മേയ് ഒന്നുമുതൽ യൂറോപ്യൻ യൂണിയനിലും അംഗമാ‍ണ്.മേരീക്യൂറിയുടെ ജന്മദേശമാണ് 3.85 കോടി ജനസംഖ്യയുമായി ഇത് യൂറോപ്യൻ യൂണിയൻ രാജ്യങ്ങളിൽ അഞ്ചാം സ്ഥാനത്താണ്. പോളണ്ടിന്റെ തലസ്ഥാനവും ഏറ്റവും വലിയ നഗരവും വാർസോ ആണ്.. മറ്റു പ്രധാന നഗരങ്ങൾ ക്രാകോവ്, ലോഡ്സ്, വ്രോക്ലാവ്, പൊസ്നാൻ ഗെഡാൻഷ്ക്, സ്കെഷെചിൻ എന്നിവയാണ്.
പോളണ്ടിന്റെ ഭൂപ്രകൃതി ബാൾട്ടിക് സമുദ്രങ്ങളുടെ തീരങ്ങളിൽ നിന്ന് വടക്ക് സുഡറ്റിസും തെക്ക് കാർപാത്യൻ മലനിരകൾവരെയും വ്യാപിച്ചു കിടക്കുന്നു. വടക്ക് കിഴക്ക് ഭാഗത്ത് ലിത്വേനിയയും റഷ്യയുടേ കലിനിൻ ഗ്രാഡ് ഒബ്ലാസുമായും കിഴക്ക് ഭാഗത്ത് ബെലറൂസും ഉക്രയിനുമായും തെക്ക് സ്ലോവാക്കിയയും ചെക്ക് റിപ്പബ്ലിക്കുമായും പടീഞ്ഞാറ് ജർമനിയുമായും അതിർത്തി പങ്കിടുന്നു.
ശുക്ലം (വിവക്ഷകൾ)
ശുക്ലം എന്ന പദത്തിന് വ്യത്യസ്ത അർത്ഥങ്ങളുണ്ട്.
പുരുഷന്മാരുടെ ലൈംഗിക സ്റവത്തെ ശുക്ലം എന്ന് വിളിക്കുന്നു.
ഹയാസിന്തസ്
thumb|[[ഹയാസിന്തസിന്റെ മരണം]]
സ്പാർട്ടൻ വസന്തോത്സവമായ ഹയാസിന്തിയയിലെ പ്രധാന ആരാധനാ ദേവൻ ഹയാസിന്തസ് ആണ്.
വി.എൻ. രാജശേഖരൻ പിള്ള
ഇന്ദിരാഗാന്ധി ഓപ്പൺയൂനിവേഴ്സിറ്റി (ഇഗ്നോ)യുടെയും മഹാത്മാഗാന്ധി സർവകലാശാലയുടെയും  മുൻ വൈസ് ചാൻസലറാണ് '''വി.എൻ. രാജശേഖരൻ പിള്ള'''. ഇഗ്നോയുടെ റീജനൽ സെൻററും ദക്ഷിണേന്ത്യൻ കാമ്പസും തിരുവനന്തപുരത്ത് ആരംഭിച്ചത് ഡോ. രാജശേഖരൻ പിള്ളയുടെ കാലത്താണ്. സംസ്ഥാനത്തെ എട്ടോളം ശാസ്ത്രഗവേഷക സ്ഥാപനങ്ങൾക്ക് നേതൃത്വം നൽകുന്ന സംസ്ഥാന ശാസ്ത്രസാങ്കേതിക പരിസ്ഥിതി കൗൺസിലിന്റെ എക്സിക്യൂട്ടീവ് വൈസ് ചെയർമാൻ ആയിരുന്നു.
അവലംബം
വർഗ്ഗം:ഇന്ത്യൻ ശാസ്ത്രജ്ഞർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:വിദ്യാഭ്യാസപ്രവർത്തകർ വർഗ്ഗം:1949-ൽ ജനിച്ചവർ
കാരറ്റ്
മണ്ണിനടിയിലുണ്ടാകുന്ന പച്ചക്കറിയാണ് കാരറ്റ്. ഇംഗ്ലീഷ്: Carrot. ശാസ്ത്രീയ നാമം: Daucus Carota. പോഷകസമൃദ്ധമായ ഒരു പച്ചക്കറിയായ കാരറ്റ് തണുപ്പ് സ്ഥലങ്ങളിലാണ്‌ കൃഷിചെയ്യപ്പെടുന്നത്. വൈറ്റമിൻ എ ധാരാളമായി അടങ്ങിയിട്ടുള്ള കാരറ്റ് കറികളായും, ഹൽവ, ബർഫി തുടങ്ങി മധുരപലഹാരമായും സത്ത് രൂപത്തിലും ഭക്ഷിച്ചുവരുന്നു. കാരറ്റ് പാചകം ചെയ്യാതെയും കഴിക്കാം. മുയൽ പോലുള്ള മൃഗങ്ങളുടെ പ്രിയ ഭക്ഷണമാണ്‌ കാരറ്റ്.
Nutritional value of 100g Carrot:- Calories 41,Water -88%, Protein- 0.9 gms, Sugar -4.7gms, Fiber-2.8gms, Fat -0.2gms.
ചിത്രശാല
വർഗ്ഗം:കിഴങ്ങുകൾ വർഗ്ഗം:പച്ചക്കറികൾ
പ്രഭാവർമ്മ
ലഘുചിത്രം|വലത്ത്‌
കവിയും ചലച്ചിത്രഗാന രചയിതാവും മാധ്യമ പ്രവർത്തകനും ടെലിവിഷൻ അവതാരകനുമാണ്‌ പ്രഭാവർമ്മ. കേന്ദ്ര സാഹിത്യ അക്കാദമി അവാർഡ്, കേരള സാഹിത്യ അക്കാദമി അവാർഡ്, ആശാൻ പ്രൈസ്, വയലാർ അവാർഡ്, വള്ളത്തോൾ അവാർഡ്, ഉള്ളൂർ അവാർഡ്‌, പത്മ പ്രഭാ പുരസ്ക്കാരം തുടങ്ങിയവ സാഹിത്യ രംഗത്ത്. ശ്യാമ മാധവം, കനൽച്ചിലമ്പ്, രൗദ്രസാത്വികം തുടങ്ങിയ കാവ്യാഖ്യായികകളടക്കം പതിനഞ്ചിലേറെ കൃതികൾ. ഇപ്പോൾ മുഖ്യമന്ത്രിയുടെ മാധ്യമ ഉപദേഷ്ടാവ്‌. കേന്ദ്ര സാഹിത്യ അക്കാദമി എക്സി്സിക്യൂട്ടീവ് കമ്മറ്റിയംഗം. കേരള സാഹിത്യ അക്കാദമി വൈസ് പ്രസിഡണ്ട്, ദേശാഭിമാനി റസിഡന്റ് എഡിറ്റർ, കൈരളി-പീപ്പിൾ ടി.വി ന്യൂസ് ഡയറക്ടർ എന്നീ നിലകളിൽ പ്രവർത്തിച്ചിട്ടുണ്ട്. 1996-2001-ൽ മുഖ്യമന്ത്രിയുടെ (ശ്രീ.ഇ.കെ.നായനാർ )പ്രസ് സെക്രട്ടറിയായിരുന്നു. 'ശ്യാമമാധവ'ത്തിനു കേന്ദ്ര സാഹിത്യ അക്കാദമി അവാർഡും 'അർക്കപൂർണിമ'യ്ക്കുകേരള സാഹിത്യ അക്കാദമി പുരസ്കാരവും ലഭിച്ചു. മൂന്നു തവണ ചലച്ചിത്ര ഗാനരചനയ്ക്കുള്ള സ്‌റ്റേറ്റ് അവാർഡ് ലഭിച്ചു. രണ്ടുവട്ടം നാടകഗാന രചനയ്ക്കുള്ള സംഗീത നാടക അക്കാദമി അവാർഡ് ലഭിച്ചു. ഫിലിം ഫെയർ നോമിനേഷൻ, ഫിലിം ക്രിട്ടിക്സ് അവാർഡ് എന്നിവയും ലഭിച്ചു. ചലച്ചിത്ര ഗാനങ്ങളിൽ 'ഒരു ചെമ്പനീർ പൂവിറുത്തു ഞാനോമലേ...' ( സ്ഥിതി) ഏതു സുന്ദര സ്വപ്നയവനിക (നടൻ), ഏനൊരുവൻ (ഒടി യൻ) തുടങ്ങി നിരവധി ഹിറ്റുകൾ..
ജീവിതരേഖ
1959 ൽ ജനിച്ച പ്രഭാവർമ്മ, ചങ്ങനാശ്ശേരി എൻ.എസ്.എസ്. ഹിന്ദു കോളേജിൽ നിന്ന് ആംഗലേയ സാഹിത്യത്തിൽ ബിരുദം നേടി. ബിരുദാനന്തര ബിരുദവും നിയമ ബിരുദവുമുണ്ട്. 'ഇന്ത്യാ ഇൻസൈഡ്' 'വാർത്താ വിചാരം എന്നീ പംക്തികൾ  ടി.വിയിൽ കൈകാര്യം ചെയ്തിരുന്നു. കേന്ദ്ര സാഹിത്യ അക്കാദമിയുടെ നിർവാഹക അംഗമാണ്‌ പ്രഭാവർമ്മ. ഭാര്യ:മനോരമ ,മകൾ:ജ്യോത്സ്ന, മരുമകൻ: കേണൽ കെ.വി.മഹേന്ദ്ര, കൊച്ചുമകൾ: ജാൻവി.
കൃതികൾ
പകരം=പ്രഭാവർമ്മ|ലഘുചിത്രം|പ്രഭാവർമ്മ
പുറം കണ്ണി
വർഗ്ഗം:കേരളത്തിലെ പത്രപ്രവർത്തകർ വർഗ്ഗം:മലയാളകവികൾ വർഗ്ഗം:മലയാളചലച്ചിത്രഗാനരചയിതാക്കൾ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:മികച്ച ഗാനരചയിതാവിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:വയലാർ പുരസ്കാരം ലഭിച്ചവർ വർഗ്ഗം:1959-ൽ ജനിച്ചവർ വർഗ്ഗം:മലയാളം പത്രപ്രവർത്തകർ
വിറ്റ്നസ് (ചലച്ചിത്രം)
വിജി തമ്പി സംവിധാനം ചെയ്ത് ജഗതി ശ്രീകുമാർ രചിച്ച 1988 ൽ പുറത്തിറങ്ങിയ മലയാള ഇൻവെസ്റ്റിഗേറ്റീവ് ത്രില്ലറാണ് വിറ്റ്നസ്. ജയറാം, സുരേഷ് ഗോപി, ജഗതി ശ്രീകുമാർ, പാർവതി, മധു, സുകുമാരൻ എന്നിവർ അഭിനയിച്ചു. ബിച്ചു തിരുമല- ഔസേപ്പച്ചൻ കൂട്ടായ്മയിൽ  പിറന്നഗാനങ്ങൾ ഈ ചിത്രത്തിലുണ്ട്.
കഥാംശം
ബാലഗോപാലൻ ( ജയറാം ) പിതാവിൽ നിന്ന് മോഷ്ടിച്ച 12500 രൂപയുമായി തിരുവനന്തപുരത്ത് എത്തുന്നു. സിനിമകളിൽ ജൂനിയർ ആർട്ടിസ്റ്റായി ജോലി ചെയ്യുന്ന തന്റെ സുഹൃത്ത് ജയകുമാറിനെ ( ജഗതി ശ്രീകുമാർ ) അദ്ദേഹം കണ്ടെത്തുന്നു. പണം നഷ്ടപ്പെട്ട ശേഷം, അവർ ഒരു സായാഹ്ന ഭക്ഷണ സ്റ്റാൾ ആരംഭിക്കുന്നു. മറ്റ് ഭക്ഷണ സ്റ്റാളുകളുമായുള്ള ശത്രുത അവരെ പോലീസ് സ്റ്റേഷനിലേക്ക് നയിക്കുകയും അവിടെ അവർ അഭിഭാഷകൻ മാധവൻ തമ്പിയുമായി കണ്ടുമുട്ടുകയും ചെയ്യുന്നു.
മാധവൻ തമ്പിയുടെ മാർഗനിർദ്ദേശപ്രകാരം, സുഹൃത്തുക്കൾ ആളുകളെ സഹായിക്കാൻ "വി ഹെല്പ് (ഞങ്ങൾ സഹായിക്കുന്നു)" എന്ന കോൾ സേവനം ആരംഭിക്കുന്നു. ഒരു വ്യവസായിയുടെ മകളായ ഇന്ദു ആർ. നായറിൽ നിന്ന് ബാലുവിന് ഒരു കോൾ വരുന്നു. പിന്നീട് ഇന്ദു ബാലഗോപാനോട് തന്റെ അംഗരക്ഷകനാകാൻ ആവശ്യപ്പെടുന്നു. എന്നാൽ ജയകുമാറും ബാലഗോപാലനും അവളുടെ വീട് സന്ദർശിക്കുമ്പോൾ ഇന്ദു കൊല്ലപ്പെട്ടതായി കണ്ടെത്തുന്നു. ഓഫീസർ തോമസ് മാത്യു കേസിന്റെ ചുമതല ഏറ്റെടുക്കുന്നു. വളരെ വൈകുന്നതിന് മുമ്പ് ബാലഗോപാലനെയും ജയകുമാറിനെയും രക്ഷിക്കാൻ മാധവൻ കൊലയാളിയെ കണ്ടെത്താൻ ശ്രമിക്കുന്നു.
ബോക്സ് ഓഫീസ്
ചിത്രം വാണിജ്യ വിജയമായിരുന്നു.
പുനസ്സൃഷ്ടി
രാജേന്ദ്ര പ്രസാദിനൊപ്പം സാക്ഷി എന്ന പേരിൽ ചിത്രം തെലുങ്കിൽ പുനർനിർമ്മിച്ചു.
ചിത്രം കാണുക
വിറ്റ്നസ് (1988)(1989) വർഗ്ഗം:ബിച്ചുതി വർഗ്ഗം:ഔസേപ്പച്ചൻ വർഗ്ഗം:ബിച്ചു വർഗ്ഗം:കെ.പി പുത്രൻ വർഗ്ഗം:ജഗതി വർഗ്ഗം:ജയറാം- പാർവ്വതി ജോഡി വർഗ്ഗം:വസന്തകുമാർ വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ
ജർമ്മൻ ഹിസ്റ്റോറിക്കൽ ഇൻസ്റ്റിറ്റ്യൂട്ട്, വാഷിംഗ്ടൺ ഡി.സി.
പരാമർശങ്ങൾ
വർഗ്ഗം:അമേരിക്കൻ ഐക്യനാടുകളുടെ ചരിത്രം
അട്ടിമറിപ്രവർത്തനം
ഒരു രാജ്യത്തിലെ നിയമാധിഷ്ഠിതഭരണകൂടത്തെ ബലപ്രയോഗംമൂലം തകിടംമറിക്കാൻ നടത്തുന്ന ശ്രമത്തെ അട്ടിമറിപ്രവർത്തനം എന്നു പറയുന്നു.
എല്ലാ രാജ്യങ്ങളും ഏതെങ്കിലുംതരത്തിലുള്ള അട്ടിമറി പ്രവർത്തനത്തെ നേരിടേണ്ടിവരുന്നു. രാജവാഴ്ചക്കാലത്ത് ഇത്തരം അട്ടിമറി പ്രവർത്തനങ്ങൾക്ക് നേതൃത്വം വഹിച്ചിരുന്നത് പ്രഭുക്കൻമാരായിരുന്നു. രാജകൊട്ടാരങ്ങളിൽ നടന്നിട്ടുള്ള അട്ടിമറി പ്രവർത്തനങ്ങളിൽ രാജകുടുംബാംഗങ്ങളും സൈന്യത്തലവൻമാരും പങ്കെടുത്തിരുന്നതിന് ദൃഷ്ടാന്തങ്ങൾ ധാരാളമുണ്ട്. ഏകാധിപത്യരാജ്യങ്ങളിലും ഇത്തരം അട്ടിമറി പ്രവർത്തനങ്ങൾ ചരിത്രത്തിന്റെ എല്ലാ കാലഘട്ടങ്ങളിലും നടന്നിട്ടുണ്ട്. ഫ്രഞ്ചുവിപ്ലവംപോലെയുള്ള ബഹുജനപ്രക്ഷോഭങ്ങളും നിയമാധിഷ്ഠിതഭരണകൂടത്തിനെതിരായുള്ള പ്രവർത്തനങ്ങൾ ആയിരുന്നു.
കൊളോണിയൽവാഴ്ചയുളള മിക്ക രാജ്യങ്ങളിലും അട്ടിമറിപ്രവർത്തനം ധാരാളമായി നടന്നുവന്നിരുന്നു. ഇന്ത്യയിൽ ഒന്നാം സ്വാതന്ത്ര്യസമരം (1857) സംഘടിപ്പിക്കപ്പെട്ടത് അട്ടിമറി പ്രവർത്തനത്തിലൂടെയാണ് എന്നൊരു വാദമുണ്ട്. എന്നാൽ നേതൃത്വം പ്രഭുക്കൻമാരുടെയും സൈനികരുടെയും കൈകളിലായിരുന്നതുകൊണ്ട് ആ സമരം ഫലപ്രദമായില്ല. അതിനുശേഷം ഇന്ത്യയിൽ അട്ടിമറി പ്രവർത്തനങ്ങളെ തടയുന്നതിലാണ് ബ്രിട്ടിഷ് ഭരണത്തിന്റെ ശ്രദ്ധ തിരിഞ്ഞത്. ഇന്ത്യൻ സ്വാതന്ത്ര്യസമരത്തിന്റെ ഭാഗമായ ഭീകരപ്രസ്ഥാനം (Terrorism) അട്ടിമറി പ്രവർത്തനത്തിലാണ് ശ്രദ്ധ പതിപ്പിച്ചത്. എന്നാൽ സംഘടിതമായ ബഹുജനപ്രക്ഷോഭം കൂടാതെ വെറും അട്ടിമറി പ്രവർത്തനം കൊണ്ട് ഇന്ത്യയെപ്പോലെ ഉള്ള ഒരു രാജ്യത്തിന് വിദേശാധിപത്യത്തിൽനിന്ന് വിമുക്തമാകാൻ സാധ്യമല്ലെന്ന് പിൽക്കാല സംഭവങ്ങൾ തെളിയിച്ചു. ജനങ്ങളെ ആവേശം കൊള്ളിക്കുന്നതിലും അവരിൽ വിപ്ലവവീര്യം കുത്തിവയ്ക്കുന്നതിലും ഇന്ത്യയിലെ ഭീകരപ്രസ്ഥാനം കാര്യമായ പങ്കുവഹിച്ചു. ഭഗത്‌സിംഗ്], [[ചന്ദ്രശേഖർ ആസാദ് തുടങ്ങിയവർ അട്ടിമറി പ്രവർത്തനം നടത്തി രക്തസാക്ഷികളായിത്തീർന്നു. മാർക്സും ഏംഗൽസും വർഗസമരത്തിന്റെ ഭാഗമായി അട്ടിമറി പ്രവർത്തനം സംഘടിപ്പിക്കുന്നതിന് ആഹ്വാനം ചെയ്തിട്ടുണ്ട്. ലെനിനും വിപ്ലവം സംഘടിപ്പിക്കുന്നതിനുള്ള മാർഗങ്ങൾ ആരാഞ്ഞു. ''തോക്കിന്റെ മുനയിൽ കൂടിയാണ് രാഷ്ട്രീയാധികാരം വളരുന്നത്' എന്ന പ്രഖ്യാപനത്തോടുകൂടി മാവോ ദ്സെ ദൂങ്ങ് വിപ്ളവം സംഘടിപ്പിക്കുന്നതിന് പുതിയൊരു തത്ത്വശാസ്ത്രം തന്നെ അവതരിപ്പിച്ചു. ഒളിപ്പോർ സംഘങ്ങൾ പെരുകുന്നതോടുകൂടി ശത്രുവിനെ തോല്പിക്കാൻ സാധിക്കുമെന്ന് മാവോ സമർഥിച്ചു. 1946 മുതൽ വിയറ്റ്നാമിന്റെ ചരിത്രം ഗറില്ലാരീതിയിലുള്ള അട്ടിമറി പ്രവർത്തനത്തിന്റെ കഥയാണ് എന്നും ഒരു അഭിപ്രായമുണ്ട്.
ബംഗ്ലാദേശിലെ മുക്തിബാഹിനിയുടെ പ്രവർത്തനങ്ങൾ പാകിസ്താന്റെ ദൃഷ്ടിയിൽ അട്ടിമറിയാണ്. അട്ടിമറി പ്രവർത്തനങ്ങളെല്ലാം ഇടതുപക്ഷചിന്താഗതിയുടെയോ ദേശീയത്വത്തിന്റെയോ ഫലമാകണമെന്നില്ല. ഒരു രാഷ്ട്രം വേറൊരു രാഷ്ട്രത്തിൽ അട്ടിമറിപ്രവർത്തനങ്ങൾ നടത്തുന്നതിന് ഉദാഹരണങ്ങളുണ്ട്. ഇസ്രായേലിനെതിരായി അറബികൾ അൽഹത്ത തുടങ്ങിയ ഭീകരസംഘങ്ങളുടെ നേതൃത്വത്തിൽ അട്ടിമറി പ്രവർത്തനങ്ങൾ നടത്തി വരുന്നതായി പറയപ്പെടുന്നു.
ഒരു ദേശ-രാഷ്ട്രം സ്ഥാപിക്കുന്നതിനുവേണ്ടി പി.എൽ.ഒയും ഹമാസും മറ്റു പാലസ്തീൻ സംഘടനകളും നടത്തുന്ന സായുധസമരങ്ങൾ, ഇസ്രായേലിനെ സംബന്ധിച്ചിടത്തോളം അട്ടമറി പ്രവർത്തനമാണ്. സ്വതന്ത്ര തമിഴ് ഈഴത്തിനുവേണ്ടിയുള്ള എൽ.ടി.ടി.ഇ.യുടെ പ്രവർത്തനങ്ങളെ ശ്രീലങ്കൻ ഗവ. വീക്ഷിക്കുന്നത് ഇതേ കാഴ്ചപ്പാടിലൂടെയാണ്. വർണവിവേചനത്തിനെതിരെ നെൽസൺ മണ്ടേലയുടെ നേതൃത്വത്തിൽ നടന്ന പ്രക്ഷോഭങ്ങൾക്ക്, ലോകമനസാക്ഷിയുടെ പിന്തുണ ലഭിച്ചപ്പോഴും, ദക്ഷിണ ആഫ്രിക്കയിലെ വെള്ളക്കാരുടെ മുൻവംശീയ ഭരണകൂടം നിർവചിച്ചത് അട്ടിമറിയെന്നായിരുന്നു: അൽഖ്വായിദ നടത്തുന്ന പ്രവർത്തനങ്ങളെ അമേരിക്ക ഉൾപ്പെടെയുള്ള പാശ്ചാത്യരാജ്യങ്ങൾ ഭീകരവാദ-അട്ടമറി പ്രവർത്തനങ്ങളായി കാണുമ്പോൾ, വലിയ വിഭാഗം മുസ്ലിങ്ങൾ വിശുദ്ധ യുദ്ധമായിട്ടാണ് വീക്ഷിക്കുന്നത്. നേപ്പാളിൽ നിയമാനുസൃതമായ ഭരണവ്യവസ്ഥ പുനഃസ്ഥാപിക്കുന്നതിനുവേണ്ടി പ്രതിപക്ഷ കക്ഷികളും മാവോയിസ്റ്റുകളും നടത്തിയ പ്രക്ഷോഭങ്ങളെ അവിടുത്തെ രാജഭരണം അട്ടിമറി പ്രവർത്തനങ്ങളായിട്ടാണ് വീക്ഷിച്ചത്. എന്നാൽ, 2006-ലെ ജനാധിപത്യവിപ്ലവത്തെത്തുടർന്ന് പ്രതിപക്ഷ-മാവോയിസ്റ്റ് സഖ്യം ഔദ്യോഗിക ഭരണകർത്താക്കളാവുകയും രാജവാഴ്ചയെ ജനാധിപത്യത്തെ അട്ടിമറിക്കുന്ന ശക്തിയായി മുദ്രകുത്തുകയും ചെയ്തത് ശ്രദ്ധേയമാണ്.
അട്ടിമറിപ്രവർത്തനങ്ങൾ തടയുന്നതിന് എല്ലാ രാഷ്ട്രങ്ങളും നടപടികൾ സ്വീകരിക്കാറുണ്ട്. ഇന്ത്യയിൽ അട്ടിമറി പ്രവർത്തനങ്ങൾക്കെതിരായി സ്വീകരിക്കപ്പെടുന്ന നടപടികൾ ഭരണഘടനയിലെ മൌലികാവകാശങ്ങൾക്കു വിധേയമാണ്. എന്നാൽ ഭരണഘടനയിൽ കരുതൽതടങ്കൽനിയമത്തിന് വ്യവസ്ഥ ചെയ്തിട്ടുള്ളത് അട്ടിമറി പ്രവർത്തനങ്ങളിൽ പങ്കെടുക്കുന്നവരെ നേരിടുന്നതിനും കൂടിയാണ്. അടിയന്തരാവസ്ഥക്കാലത്ത് മൌലികാവകാശങ്ങളിൽ ചിലത് സസ്പെൻഡു ചെയ്യാനുള്ള അധികാരം പ്രസിഡന്റിനു നല്കിയിരിക്കുന്നതിലും ഈ ലക്ഷ്യം കാണാം.
破壊
എ.ഡി. ഹരിശർമ്മ
കൊങ്കിണി മാതൃഭാഷയായിട്ടുള്ള, സംസ്‌കൃതപണ്ഡിതനും സാഹിത്യകാരനും ജീവചരിത്രകാരനുമായിരുന്നു '''എ.ഡി. ഹരിശർമ്മ'''. 1893 ഓഗസ്റ്റ് 21-ന് (കൊല്ലവർഷം 1069 ചിങ്ങം 7) കൊച്ചിയിലെ വൈപ്പിൻകരയിലെ പള്ളിപ്പുറത്താണ് ജനിച്ചത്. അച്ഛൻ അമ്പലപ്പറമ്പ് ദാമോദരഷേണായി, അമ്മ ലക്ഷ്മീഭായി. 1915-ൽ സഹോദരൻ ആർ.സി. ശർമയുമൊരുമിച്ച് തിരുവനന്തപുരത്ത് ചെന്ന് സംസ്കൃതം മുൻഷിപ്പരീക്ഷയും കൊച്ചി സർക്കാരിന്റെ പണ്ഡിറ്റ് പരീക്ഷയും മദ്രാസ് സർവകലാശാലയുടെ വിദ്വാൻ പരീക്ഷയും ജയിച്ചു. ഇരുപത്തെട്ടാം വയസ്സിലായിരുന്നു വിവാഹം. ദേവി കെ.ലക്ഷ്മീഭായി ആയിരുന്നു വധു. അമ്പതുവർഷക്കാലം മലയാളഭാഷയേയും സാഹിത്യത്തേയും പോഷിപ്പിക്കുന്നതിനു പ്രയത്നിച്ച ഹരിശർമയുടെ വിശ്രുതരചനകളെല്ലാം പുറത്തുവന്നത് വിവാഹാനന്തരമാണ്. 1972 സെപ്റ്റംബർ 12-നാണ് അദ്ദേഹം അന്തരിച്ചത്.
അവലംബം
വർഗ്ഗം:മലയാളസാഹിത്യകാരന്മാർ വർഗ്ഗം:1893-ൽ ജനിച്ചവർ വർഗ്ഗം:ഓഗസ്റ്റ് 21-ന് ജനിച്ചവർ വർഗ്ഗം:1972-ൽ മരിച്ചവർ
കൊളംബ് യാത്രാവിവരണം
മലയാളത്തിലെ ആദ്യകാല യാത്രാവിവരണങ്ങളിലൊന്നാണ് 1892-ൽ കാരുചിറ ഗീവർഗീസ് ശെമ്മാശൻ (പിൽക്കാലത്ത് ബസേലിയോസ് ഗീവർഗീസ് പ്രഥമൻ) രചിച്ച കൊളംബ് യാത്രാവിവരണം.
1892-ൽ (കൊല്ലവർഷം 1067) അമേരിക്കൻ ഐക്യനാടുകളിലെ വിസക്കൊൻസി കെവാനിയിൽ നിന്നെത്തിയ റേനി വിലാത്തി എന്ന പാതിരിയെ മെത്രാനായി വാഴിക്കുന്നതിന് കേരളത്തിൽ നിന്നും ശ്രീലങ്കയിലെ കൊളംബോയിലേക്ക് പുറപ്പെട്ട പാതിരിസംഘത്തിലെ അംഗമായിരുന്നു ഗീവർഗീസ് ശെമ്മാശൻ. ഇടവം 3 മുതൽ മിഥുനം 4 വരെയുള്ള ഒരു മാസക്കാലത്തെ യാത്രാനുഭവങ്ങളാണ് മൂന്ന് അദ്ധ്യായങ്ങളിലായി ഈ വിവരണത്തിൽ ഉൾക്കൊള്ളിച്ചിരിക്കുന്നത്.
വർഗ്ഗം:മലയാളത്തിലുള്ള യാത്രാവിവരണങ്ങൾ
പരിരക്ഷണ ഛായാഗ്രാഹണം
പ്രകൃതിസംരക്ഷണത്തിനായി ലോകമാകെ ഉയർന്നുവരന്നുകൊണ്ടിരിക്കുന്ന പുതിയൊരു മാദ്ധ്യമമാണ് പരിരക്ഷണ ഛായാഗ്രഹണം(Conservation Photography). സമൂഹമനഃസാക്ഷിയെ ഉണർത്താനും വനം വന്യജീവിസംരക്ഷണത്തിന് ജനങ്ങളെ പ്രേരിപ്പിക്കാനും ഉള്ള ഛായാഗ്രഹണകൂട്ടായ്മയാണിത്. പരിരക്ഷണ ഛായാഗ്രഹണം ഇന്ന് വളർച്ചയുടെ പടവുകൾ താണ്ടുന്നു. സേവനസന്നദ്ധരായ ഒരുകൂട്ടം ആൾക്കാർ മാഫിയാ സംഘങ്ങളുടേയും മറ്റും കടുത്ത ഭീഷണികളെ വകവയ്ക്കാതെ വന്യതയ്ക്കുവേണ്ടി ശബ്ദമുയർത്തുന്ന ആഗോളപ്രതിഭാസമാണിത്. 1864 ൽ യോസ്മൈറ്റ് ദേശീയോദ്യാനത്തിന്റെ പിറവിയ്ക്ക് കാരണമായത് കാർളിട്ടോൺ വാട്കിൻസിന്റെ ഫോട്ടോഗ്രാഫുകളാണെന്ന് വിശ്വസിക്കപ്പെടുന്നു.
പ്രാധാന്യം
അന്വേഷണാത്മക പത്രപ്രവർത്തനം ഉൾപ്പെടെയുള്ള പ്രവർത്തനങ്ങളിലൂടെ സംസാരിക്കുന്ന ഫോട്ടോഗ്രാഫുകൾ വഴി സമൂഹമനഃസാക്ഷിയെ ഉണർത്തുന്ന വിമർശനങ്ങൾക്കും അതുവഴി പുരോഗതിയ്ക്കും പ്രകൃതിസംരക്ഷണത്തിനും സഹായിക്കുകാണ് പരിരക്ഷണ ഛായാഗ്രഹണത്തിന്റെ പ്രാധാന്യം.
ഇതും കാണുക
എന്താണ് പരിരക്ഷണ ഛായാഗ്രഹണം?
ഡയൽ അപ്പ് ഇന്റർനെറ്റ് ആക്‌സസ്
ടെലിഫോൺ കമ്പികളിലൂടെയുള്ള ഇന്റർനെറ്റ് ആക്സസ് ആണ് ഡയൽ അപ്പ്. മോഡം ഉപയോഗിച്ചാണ്‌ കമ്പ്യൂട്ടറുകൾ ടെലിഫോൺ ലൈനുകൾ വഴി സേവന ദാതാവിന്റെ നോഡിലേക്കു ബന്ധപ്പെടുന്നത്. ഒരു നമ്പർ ഡയൽ ചെയ്താണ് ഇന്റർനെറ്റ് ബന്ധം സ്ഥാപിക്കുന്നത്. വളരെ കുറഞ്ഞ വേഗതയിലുള്ള സേവനമാണിത്. ആദ്യകാലങ്ങളിൽ വെബ്സൈറ്റുകൾ മിക്കതും സ്റ്റാറ്റിക് ആയിരുന്നത് കൊണ്ട് ഇത് പ്രശ്നമല്ലായിരുന്നു. ഒരു പരമ്പരാഗത ടെലിഫോൺ ലൈനിൽ ഒരു ടെലിഫോൺ നമ്പർ ഡയൽ ചെയ്തുകൊണ്ട് ഒരു ഇന്റർനെറ്റ് സേവന ദാതാവിലേക്ക് (ISP) ഒരു കണക്ഷൻ സ്ഥാപിക്കുന്നതിന് പൊതു സ്വിച്ച്ഡ് ടെലിഫോൺ നെറ്റ്‌വർക്കിന്റെ (PSTN) സൗകര്യങ്ങൾ ഉപയോഗിക്കുന്ന ഇന്റർനെറ്റ് ആക്‌സസ്സിന്റെ ഒരു രൂപമാണ്. ഡയൽ-അപ്പ് കണക്ഷനുകൾ ഒരു റൂട്ടറിലേക്കോ കമ്പ്യൂട്ടറിലേക്കോ അയയ്‌ക്കുന്നതിന് ഓഡിയോ സിഗ്നലുകൾ ഡാറ്റയിലേക്ക് ഡീകോഡ് ചെയ്യാനും മറ്റൊരു മോഡത്തിലേക്ക് അയയ്‌ക്കുന്നതിന് പിന്നീടുള്ള രണ്ട് ഉപകരണങ്ങളിൽ നിന്നുള്ള സിഗ്നലുകൾ എൻകോഡ് ചെയ്യാനും മോഡം ഉപയോഗിക്കുന്നു.
ചരിത്രം
1979-ൽ ഡ്യൂക്ക് സർവ്വകലാശാലയിലെ ബിരുദവിദ്യാർത്ഥികളായിരുന്ന ടോം ട്രൂസ്കോട്, സ്റ്റീവ് ബെല്ലോവീൻ എന്നിവർ ചേർന്ന് ഡയൽ അപ്പ് നെറ്വർക്കിന്റെ മുൻഗാമി എന്ന് വിളിക്കാവുന്ന യൂസ്നെറ്റ്‌ അവതരിപ്പിച്ചു. .ടെലിഫോൺ മോഡം വഴി ഡാറ്റ കൈമാറാൻ ഡയൽ-അപ്പ് കണക്ഷൻ ഉപയോഗിക്കുന്ന യുണിക്സ്(UNIX) അധിഷ്ഠിത സംവിധാനമായിരുന്നു യൂസ്നെറ്റ്(USENET). എൻഎസ്എഫ്നെറ്റ്(NSFNET)-ലിങ്ക്ഡ് സർവ്വകലാശാലകൾ പോലെയുള്ള പൊതു ദാതാക്കൾ വഴി 1980-കൾ മുതൽ ഡയൽ-അപ്പ് ഇന്റർനെറ്റ് നിലവിലുണ്ട്. 1989-ൽ യുണൈറ്റഡ് കിംഗ്ഡത്തിലെ ബ്രൂണൽ യൂണിവേഴ്‌സിറ്റി വഴി ബിബിസി ഇന്റർനെറ്റ് ആക്‌സസ് സ്ഥാപിച്ചു. 1992-ൽ യുണൈറ്റഡ് കിംഗ്ഡത്തിലെ പിപെക്സും യുണൈറ്റഡ് സ്റ്റേറ്റ്സിലെ സ്പ്രിന്റും ആണ് ഡയൽ-അപ്പ് ആദ്യമായി വാണിജ്യപരമായി വാഗ്ദാനം ചെയ്തത്. 1990-കളുടെ അവസാനത്തിൽ വാണിജ്യ ബ്രോഡ്‌ബാൻഡ് അവതരിപ്പിച്ചതിന് ശേഷം, ഡയൽ-അപ്പ് ഇന്റർനെറ്റ് ആക്‌സസ്സ് 2000-കളുടെ മധ്യത്തോടെ ജനപ്രിയമായില്ല. ചില ഗ്രാമങ്ങളിലോ വിദൂര പ്രദേശങ്ങളിലോ ഉള്ളതുപോലെ, മറ്റ് ഫോമുകൾ ലഭ്യമല്ലാത്ത സ്ഥലങ്ങളിലോ ചെലവ് വളരെ കൂടുതലുള്ളിടത്തോ ഇത് ഇപ്പോഴും ഉപയോഗിക്കുന്നു.
ലഭ്യത
ടെലിഫോൺ ശൃംഖലയും ഡയലപ്പ് മോഡവുമാണ് ഇതിന് വേണ്ടത്. വേറെ സഞ്ജീകരണങ്ങൾ ഒന്നും തന്നെ ഈ സേവനം ഉപയോഗിക്കാൻ വേണ്ട.
അവലംബം
വർഗ്ഗം:ഇന്റർനെറ്റ് വർഗ്ഗം:അമേരിക്കൻ കണ്ടുപിടിത്തങ്ങൾ
രാജസിംഹൻ
രാജസിംഹൻ (എ.ഡി.1028-1043) ഭരണകാലത്ത് ചോളാകേരളത്തിൻ്റെ ഭൂരിഭാഗത്തും കുറേനാളുകളെങ്കിലും നിലനിന്നു. രാജസിംഹൻ ചോളന്മാരുടെ മേൽക്കോയ്മ അംഗീകരിച്ചതായി അദ്ദേഹത്തിൻ്റെ മന്നാൽകോയിൽ ശാസനത്തിൽ നിന്നും മനസ്സിലാക്കാം.
വർഗ്ഗം:ചേരരാജാക്കന്മാർ
യൊഹാൻ സെബാസ്റ്റ്യൻ ബാഹ്
thumb|ബാഹിന്റെ ഛായാചിത്രം. 1748ൽ [[Elias Gottlieb Haussmann|ഹോസ്മാൻ രചിച്ചത്.]]
ബാറോക്ക് കാലഘട്ടത്തിലെ സംഗീതശൈലി നിർവചിക്കുന്നതിൽ മുഖ്യപങ്കുവഹിച്ച ജർമൻ സംഗീതരചയിതാവും ഓർഗനിസ്റ്റുമാണ്‌ യൊഹാൻ സെബാസ്റ്റ്യൻ ബാഹ് (മാർച്ച് 31, 1685 [ O.S. 21 മാർച്ച്] – ജൂലൈ 28, 1750). ഇദ്ദേഹം നൂതനസംഗീതരൂപങ്ങളൊന്നും സൃഷ്ടിച്ചില്ലെങ്കിൽക്കൂടി ഉപകരണസംഗീതത്തിലെ താളലയങ്ങൾ വിദേശസംഗീതത്തിൽനിന്നുള്ളവയുമായി, പ്രത്യേകിച്ച് ഇറ്റാലിയൻ, ഫ്രഞ്ച് സംഗീതത്തിൽനിന്നുള്ളവയുമായി, അനുരൂപപ്പെടുത്തി സമഞ്ജസമായി അവതരിപ്പിച്ച് അക്കാലത്ത് നിലവിലിരുന്നതിൽനിന്ന് വിപരീതമായ ഒരു സമ്പ്രദായം രൂപപ്പെടുത്തി ജർമൻ സംഗീതത്തെ പോഷിപ്പിച്ചു.
പുറത്തേയ്ക്കുള്ള കണ്ണികൾ
സംഗീതം
റിക്കോഡിങ്ങുകൾ
ഇന്ററാക്റ്റീവ് ഹൈപ്പർമീഡിയ
വർഗ്ഗം:1685-ൽ ജനിച്ചവർ വർഗ്ഗം: 1750-ൽ മരിച്ചവർ വർഗ്ഗം:മാർച്ച് 31-ന് ജനിച്ചവർ വർഗ്ഗം:ജൂലൈ 28-ന് മരിച്ചവർ
വർഗ്ഗം:ബാറോക്ക് സംഗീതജ്ഞർ വർഗ്ഗം:ജർമ്മൻ സംഗീതജ്ഞർ
കടിയങ്ങാട്
കോഴിക്കോട് ജില്ലയിലെ പേരാമ്പ്രയ്ക്കു സമീപം സ്ഥിതി ചെയ്യുന്ന, അനുദിനം വളർന്നു കൊണ്ടിരിക്കുന്ന ഒരു നാടാണ് കടിയങ്ങാട്. കോഴിക്കോട് നഗരത്തിൽ നിന്നും 40 കിലോമീറ്റർ മാറി ചങ്ങരോത്ത് പഞ്ചായത്തിലാണ് കടിയങ്ങാട് സ്ഥിതി ചെയ്യുന്നത്.
രാഷ്ട്രീയ നേതാക്കന്മാരും പൊതു പ്രവർത്തകരും.
• കെ. ബാലനാരായണൻ ( യുഡിഎഫ് കോഴിക്കോട് ജില്ല ചെയർമാൻ )
• സത്യൻ കടിയങ്ങാട് ( കെപിസിസി സെക്രട്ടറി)
• സിഎച്ച് ഇബ്രാഹിം കുട്ടി ( പ്രവാസി വ്യവസായി, ലോക കേരള സഭ അംഗം )
* ഇബ്രാഹിം പുതുശ്ശേരി (പ്രവാസി വ്യവസായി ,മുസ്ലിം ലീഗ് പഞ്ചായത്ത് ട്രഷറർ ,)
ടി. സലിം (കോർഡിനേറ്റർ, വിജയഭേരി വിദ്യാഭ്യാസ പദ്ധതി, മലപ്പുറം ജില്ല പഞ്ചായത്ത്.Mob.9447426132)
പ്രധാനപ്പെട്ട സ്ഥാപനങ്ങൾ
• ചങ്ങരോത്ത് സർവ്വീസ് സഹകരണ ബാങ്ക്
• ചങ്ങരോത്ത് പഞ്ചായത്ത് വില്ലേജ് ഓഫീസ്
• പ്രാഥമികാരോഗ്യ കേന്ദ്രം ചങ്ങരോത്ത്
• ലൈവ് മാർട്ട് കടിയങ്ങാട്
• ചില്ലീസ് ബേക്കറി കടിയങ്ങാട്
• തൗഫീഖ് സെൻ്റർ
• ജനകീയ സ്റ്റോർ കടിയങ്ങാട്
• #123 മൊബൈൽ ഷോപ്പ് കടിയങ്ങാട്
• സ്റ്റാർ ബേക്കറി
വണ്ണാങ്കണ്ടി സ്റ്റോർ
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
അബ്ദുള്ള ഗുൽ
തുർക്കിയുടെ നിലവിലെ പ്രസിഡണ്ടാണ് അബ്ദുല്ല ഗുൽ (ജനനം: 1950 ഒക്ടോബർ 29). തുർക്കിയുടെ ഒമ്പതാമത്തെ പ്രസിഡണ്ടായ ഗുൽ, 2007 ഓഗസ്റ്റ് 28 മുതൽ ഈ പദവിയിലിരിക്കുന്നു. 2002 - 2003 കാലത്ത് നാലുമാസക്കാലം, രാജ്യത്തിന്റെ പ്രധാനമന്ത്രിയും അതിനു ശേഷം 2007 വരെ വിദേശകാര്യമന്ത്രിയുമായിരുന്നു.
ഇസ്‌ലാമിക കക്ഷിയായിരുന്ന വെൽഫെയർ പാർട്ടിയിലെ പ്രവർത്തനപാരമ്പര്യം മുൻനിർത്തി, മതേതരവാദികളുടെ ശക്തമായ എതിർപ്പിനെയും ഭരണഘടനാക്കോടതിയുടെ വിലക്കിനേയും മറികടന്നാണ് 2007-ൽ ഗുൽ പ്രസിഡണ്ട് സ്ഥാനത്തെത്തിയത്.
ജീവിതം
1950-ൽ തുർക്കിയിലെ കായ്സേരിയിലാണ് അബ്ദുല്ല ഗുൽ ജനിച്ചത്. 1975ൽ ഹൈറുന്നിസയെ വിവാഹം ചെയ്തു.
ലണ്ടനിലെ സ്കൂൾ ഓഫ് എക്കണോമിക്സിലാണ് ഗുൽ ഉപരിപഠനം നടത്തിയത്. അവിടെ നിന്നും അദ്ദേഹം ഡോക്ടറേറ്റ് നേടി. 1983 മുതൽ 91 വരെ സൗദി അറേബ്യയിലെ ഇസ്‌ലാമിക് ഡെവലപ്മെന്റ് ബാങ്കിൽ അദ്ദേഹം ജോലി നോക്കി. നാട്ടിൽ തിരിച്ചെത്തിയ അദ്ദേഹം വെൽഫെയർ പാർട്ടിയുടെ പാർലമെന്റംഗമായി തിരഞ്ഞെടുക്കപ്പെട്ടു. വെൽഫെയർ പാർട്ടിയുടെ മിതവാദിവിഭാഗത്തിൽ ഉൾപ്പെട്ടിരുന്ന അദ്ദേഹം, പിളർപ്പിനു ശേഷം, എർദ്വാനൊപ്പം ജസ്റ്റിസ് ആൻഡ് ഡെവലപ്മെന്റ് പാർട്ടിയുടെ സ്ഥാപനത്തിൽ പങ്കാളിയായി.
പ്രസിഡണ്ട് സ്ഥാനത്തേക്ക്
left|thumb|ഗുല്ലിന്റെ സ്ഥാനാർത്ഥിത്വത്തിനെതിരെ നടന്ന ഒരു പ്രക്ഷോഭം 2007 മേയ് 16-ന് കാലാവധി തീരുന്ന പ്രസിഡണ്ട് സെസറിന് പകരം അബ്ദുള്ള ഗുല്ലിനെയാണ് പ്രധാനമന്ത്രി എർദ്വാൻ, പ്രസിഡണ്ട് സ്ഥാനത്തേക്ക് ഏപ്രിലിൽ നിർദ്ദേശിച്ചത്. എന്നാൽ മുൻപ് ഇസ്‌ലാമികവാദി, വെൽഫെയർ പാർട്ടി സർക്കാരിൽ മന്ത്രിയായിരുന്ന ഗുല്ലിനെ പ്രസിഡണ്ടാക്കരുതെന്ന് വാദിച്ച്, ബായ്കൽ നേതൃത്വം നൽകിയ പ്രതിപക്ഷകക്ഷി, ആർ.പി.പി. ഈ നീക്കത്തെ എതിർക്കുകയും പ്രസിഡണ്ട് തിരഞ്ഞെടൂപ്പ് ബഹിഷ്കരിക്കുകയും ചെയ്തു. ഇതോടെ മൂന്നിൽ രണ്ട് അംഗസംഖ്യ തികയാത്തതിനാൽ പ്രസിഡണ്ട് തിരഞ്ഞെടുപ്പ് നടത്താനും സാധിച്ചില്ല. 1996-ലേയ്യും 1997-ലേയും എർബകാന്റെ സർക്കാരിൽ മന്ത്രിയായിരുന്ന ഗുല്ലിനെ സൈനികനേതൃത്വത്തിനും പഥ്യമല്ലായിരുന്നു. ഗുല്ലിന്റെ ഭാര്യ ഹൈറുന്നിസ തട്ടം ധരിക്കുന്നതും അദ്ദേഹത്തിനെ എതിർക്കാനുള്ള ഒരു കാരണമായിരുന്നു. പ്രധാനമന്ത്രി എർദ്വാന്റെ ഭാര്യ എമൈൻ അടക്കം, തുർക്കിയിലെ മൂന്നിൽ രണ്ട് വനിതകളും തട്ടം ധരിക്കുന്നവരായിരുന്നുവെങ്കിലും തട്ടം ഒരു രാഷ്ട്രീയചിഹ്നമായി കണക്കാക്കിയിരുന്നതുകൊണ്ട്, പ്രസിഡണ്ടിന്റെ ഭാര്യം തട്ടം ധരിക്കുന്നത്, മതേതരസംവിധാനത്തെ താറുമാറാക്കുമെന്നും, എല്ലാ സ്ത്രീകളും തട്ടം ധരിക്കാൻ നിർബന്ധിതമാകുന്ന നിലയിലേക്ക് കാര്യങ്ങൾ ചെന്നെത്തും എന്നും മതേതരവാദികൾ വാദിച്ചു.
പിന്നീട് പാർലമെന്റിൽ മൂന്നിൽ രണ്ടിലധികം ഭൂരിപക്ഷം നേടിക്കൊണ്ട് ഗുൽ പ്രസിഡണ്ടായി തിരഞ്ഞെടുക്കപ്പെട്ടെങ്കിലും ആവശ്യമായ കുറഞ്ഞ അംഗബലം ഇല്ലെന്ന കാരണത്താൽ ഭരണഘടനാക്കോടതി, ഈ തിരഞ്ഞെടുപ്പ് അസാധുവാക്കി. മുൻകാലങ്ങളിൽ പ്രസിഡണ്ടുതിരഞ്ഞെടുപ്പിന് ഈ രീതിയിൽ കുറഞ്ഞ അംഗബലം കണക്കിലെടുത്തിട്ടെല്ലന്നത് ചൂണ്ടിക്കാട്ടി, കോടതിയുടെ തീരുമാനം, ജനാധിപത്യത്തിന്റെ നെഞ്ചത്തേറ്റ വെടിയുണ്ടയാണെന്ന് പ്രധാനമന്ത്രി എർദ്വാൻ വിമർശിച്ചു.
എന്നാൽ 2007-ലെ തുർക്കിയിലെ പൊതുതിരഞ്ഞെടുപ്പിൽ 46.6% വോട്ട് നേടി ഗുല്ലിന്റെ ജസ്റ്റിസ് ആൻഡ് ഡെവലപ്മെന്റ് പാർട്ടി വിജയിക്കുകയും, 2007 ഓഗസ്റ്റ് 28-ന് ഗുൽ പ്രസിഡണ്ടായി തിരഞ്ഞെടുക്കപ്പെടുകയും ചെയ്തു. അന്നേ ദിവസം തന്നെ പ്രസിഡണ്ടായി സത്യപ്രതിജ്ഞ ചെയ്തു.
അവലംബം
വർഗ്ഗം:തുർക്കിയുടെ പ്രസിഡണ്ടുമാർ വർഗ്ഗം:തുർക്കിയുടെ പ്രധാനമന്ത്രിമാർ വർഗ്ഗം:1950-ൽ ജനിച്ചവർ
ഇൻതിസ്സർ അൽ വാസിർ
പാലസ്തീൻ ലെജിസ്ലേറ്റീവ് കൗൺസിൽ അംഗവും പാലസ്തീൻ നാഷണൽ അഥോറിറ്റി മന്ത്രിയുമായിരുന്നു ഇൻതിസ്സർ അൽ വാസിർ (English: Intissar al-Wazir (انتصار الوزير) (1941-) 1988ൽ ഇസ്രയേൽ കൊലപ്പെടുത്തിയ പാലസ്തീൻ ലിബറേഷൻ ഓർഗനൈസേഷന്റെ മുതിർന്ന നേതാവായിരുന്ന ഖലീൽ അൽ വാസിറിന്റെ ഭാര്യയാണ് ഇൻതിസ്സർ. 1959ൽ അവർ മഹ്മൂദ് അബ്ബാസിന്റെ ഫതഹ് പാർട്ടിയിൽ ചേർന്നു. പാർട്ടിയിലെ ആദ്യത്തെ വനിതാ അംഗമായിരുന്നു. ഡമസ്‌കസ് സർവ്വകലാശാലയിൽ നിന്ന് ചരിത്രത്തിൽ ബിരുദം നേടി.
ജീവചരിത്രം
1941ൽ പാലസ്തീനിലെ ഗസ സിറ്റിയിൽ ജനിച്ചു. പാലസ്തീനിയൻ വനിതകളുടെ സാമൂഹിക, സാമ്പത്തിക, നിയമ പദവിക്കായി പ്രവർത്തിക്കുന്ന ജനറൽ യൂനിയൻ ഓഫ് പാലസ്തീനിയൻ വിമൻ എന്ന സംഘടനയുടെ സ്ഥാപകരിൽ ഒരാളാണ്. 1974മുതൽ പാലസ്തീനിയൻ നാഷണൽ കൗൺസിൽ അംഗമാണ്. 1987 മുതൽ ഫതഹ് പാർട്ടിയുടെ കേന്ദ്ര കമ്മിറ്റി അംഗം. 1980 മുതൽ 1985 വരെ ജനറൽ യൂനിയൻ ഓഫ് പാലസ്തീനിയൻ വിമൻ എന്ന സംഘടനയുടെ സെക്രട്ടറി ജനറൽ. 1983ൽ ഫതഹ് റെവല്യൂഷണറി കൗൺസിൽ ഡെപ്യൂട്ടി സെക്രട്ടറി ജനറൽ. 1996ൽ പാലസ്തീൻ ലെജിസ്ലേറ്റീവ് കൗൺസിൽ അംഗമായി തെരഞ്ഞെടുക്കപ്പെട്ടു. 1995 മുതൽ 2005 വരെ പാലസ്തീൻ നാഷണൽ അഥോറിറ്റിയിലെ സാമൂഹിക ക്ഷേമ മന്ത്രിയായി സേവനം അനുഷ്ടിച്ചു.
അവലംബം, പുറം കണ്ണികൾ
വർഗ്ഗം:പലസ്തീനിയൻ വനിതകൾ വർഗ്ഗം:പലസ്തീനിലെ രാഷ്ട്രീയപ്രവർത്തകർ വർഗ്ഗം:1941-ൽ ജനിച്ചവർ
നൂർ ജഹാൻ
right|thumb|250px|നൂർ ജഹാന്റെ ചിത്രം
മുഗൾ ചക്രവർത്തി ജഹാംഗീറിന്റെ പന്ത്രണ്ടാമത്തെ ഭാര്യയാണ്‌ നൂർ ജഹാൻ (പേർഷ്യൻ: نور جهان ) അഥവാ മെഹർ-ഉൻ-നിസ (1577 – 1645). ജഹാംഗീറിന്റെ ഏറ്റവും പ്രിയപ്പെട്ട രാജ്ഞിയായിരുന്നു നൂർ ജഹാൻ. മാത്രമല്ല മുഗൾ സാമ്രാജ്യത്തിലെ ഏറ്റവും പ്രശസ്തയായ ചക്രവർത്തിനിയും ഇവരായിരുന്നു. നൂർ ജഹാന്റെ രണ്ടാം ഭർത്താവാണ്‌ ജഹാംഗീർ. ഇരുവരും തമ്മിലുള്ള പ്രേമം പല കഥകളിലും കെട്ടുകഥകളിലുമായി വിവരിക്കപ്പെട്ടിട്ടുണ്ട്.
ചക്രവർത്തിക്ക് വിശ്വസ്തയായും സഹായിയായും നിലകൊണ്ട നൂർ ജഹാൻ സാമ്രാജ്യത്തിന്റെ ഭരണത്തിൽ വളരെ ശക്തമായ സാന്നിധ്യമായി. ഭരണകാലം മുഴുവൻ മദ്യത്തിനും കറുപ്പിനും അടിമയായ ജഹാംഗീറിനു പുറകിൽ നിന്നു ഭരണം നൂർ ജഹാൻ നടത്തി. ഇന്ത്യാചരിത്രത്തിലെ‍ ശക്തരായ വനിതകളുടെ കൂട്ടത്തിൽ ഒരാളായി നൂർ ജഹാനും ഉൾപ്പെടുന്നു.
നൂർ ജഹാനൊടുള്ള ബഹുമാനസൂചകമായി ഒരു വശത്ത് തന്റേയും, മറുവശത്ത് നൂർ ജഹാന്റേയും പേരുകൾ കൊത്തിയ നാണയങ്ങൾ ജഹാംഗീർ പുറത്തിറക്കി.
അവലംബം
വർഗ്ഗം:1577-ൽ ജനിച്ചവർ വർഗ്ഗം: 1645-ൽ മരിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മുഗൾ സാമ്രാജ്യത്തിലെ രാജ്ഞിമാർ വർഗ്ഗം:മുഗൾ കാലഘട്ടത്തിലെ സ്ത്രീകൾ
കാൾ പോപ്പർ
ഇരുപതാം നൂറ്റാണ്ടിലെ ഒരു ബ്രിട്ടീഷ് ദാർശനികനാണ് കാൾ പോപ്പർ. ശാസ്ത്രയുക്തിയുടെ വഴികളെക്കുറിച്ച് നടത്തിയ അന്വേഷണങ്ങളുടെ പേരിലും, അതീന്ദ്രിയജ്ഞാനത്തേയും ചരിത്രപരമായ അനിവാര്യതകളേയും ആശ്രയിച്ച് പ്ലേറ്റോ മുതൽ ഹേഗലും മാർക്സും വരെയുള്ളവർ മുന്നോട്ടുവച്ച സാമൂഹ്യ-രാഷ്ട്രീയദർശനങ്ങളുടെ വിമർശനത്തിന്റെ പേരിലും അദ്ദേഹം അറിയപ്പെടുന്നു. ഓസ്ട്രിയയിലെ വിയന്ന നഗരത്തിൽ ജനിച്ച പോപ്പർ യുവപ്രായത്തിൽ ന്യൂസിലാൻഡിലും പിന്നീട് ബ്രിട്ടണിലും കുടിയേറുകയും ഒടുവിൽ ബ്രിട്ടീഷ് പൗരത്വം സ്വീകരിക്കുകയും ചെയ്തു. യൂറോപ്പിലും അമേരിക്കയിലും വിവിധകലാശാലകളിൽ ദീർഘകാലം അദ്ധ്യാപകൻ ആയിരുന്നു അദ്ദേഹം.
രാഷ്ട്രീയ-സാമ്പത്തിക മേഖലകളിൽ, അപ്രാപ്യമായ 'അന്തിമപരിഹാരങ്ങളിൽ' (final solutions) ആശവയ്ക്കുന്നതിനു പകരം സാമൂഹ്യയന്ത്രശാസ്ത്രത്തിന്റെ (social engineering) ക്രമാനുഗതമായ മാർഗ്ഗം പിന്തുടരുകയാണ്  മനുഷ്യസമൂഹങ്ങൾ ചെയ്യേണ്ടതെന്ന് പോപ്പർ വാദിച്ചു. സംഘർഷരഹിതമായ ആദർശസമൂഹത്തെ സംബന്ധിച്ച അമൂർത്തസങ്കല്പങ്ങളേയും അവയുടെ പേരിൽ മനുഷ്യവ്യക്തികളെ നിയന്ത്രിക്കാൻ ശ്രമിച്ച ഇടം-വലം പക്ഷങ്ങളിലെ സമഗ്രാധിപത്യങ്ങളുടെ അസഹിഷ്ണുതയേയും അദ്ദേഹം വിമർശിച്ചു.
ശാസ്ത്രാന്വേഷണത്തിന്റെ യുക്തി (The Logic of Scientific Discovery) തുറന്ന സമൂഹവും അതിന്റെ വൈരികളും (The Open Society and Its Enemies‌) എന്നിവയാണ് പോപ്പറുടെ മുഖ്യരചനകൾ. "ചരിത്രപരമായ അനിവാര്യതാവാദങ്ങളുടെ പേരിൽ ബലികഴിക്കപ്പെട്ട ദശലക്ഷക്കണക്കിനു മനുഷ്യജീവികൾക്കാണ്" തുറന്ന സമൂഹവും അതിന്റെ വൈരികളും എന്ന പുസ്തകം സമർപ്പിച്ചിരിക്കുന്നത്.
അവലംബം
വർഗ്ഗം:ബ്രിട്ടീഷ് തത്ത്വചിന്തകർ വർഗ്ഗം:1902-ൽ ജനിച്ചവർ വർഗ്ഗം:1994-ൽ മരിച്ചവർ വർഗ്ഗം:ജൂലൈ 28-ന് ജനിച്ചവർ വർഗ്ഗം:സെപ്റ്റംബർ 17-ന് മരിച്ചവർ
റാൻസിഡിഫിക്കേഷൻ
വായു, വെളിച്ചം, ഈർപ്പം അല്ലെങ്കിൽ ബാക്ടീരിയ പ്രവർത്തനം എന്നിവയാൽ സമ്പർക്കം പുലർത്തുന്ന കൊഴുപ്പുകളുടെയും എണ്ണകളുടെയും പൂർണ്ണമായ അല്ലെങ്കിൽ അപൂർണ്ണമായ ഓക്സീകരണം അല്ലെങ്കിൽ ജലവിശ്ലേഷണമാണ് റാൻസിഡിറ്റി, ഇത് അസുഖകരമായ രുചിയും ദുർഗന്ധവും ഉണ്ടാക്കുന്നു. കൃത്യമായി പറഞ്ഞാൽ അത് കൊഴുപ്പു കളുടെ ജലവിശ്ലേഷണം അല്ലെങ്കിൽ ഓട്ടോക്സിഡേഷൻ വഴി ആൽഡിഹൈഡ് കീറ്റോൺ എന്നീ ചെറിയ ശൃംഖലാ സംയുക്തങ്ങളായി മാറലാണ്. അത് ഗന്ധം, രുചി എന്നിവയിലുള്ള പ്രകടമായ മാറ്റങ്ങളിലൂടെ തിരിച്ചറിയാവുന്നതാണ്. . ഭക്ഷണത്തിൽ ഈ പ്രക്രിയകൾ നടക്കുമ്പോൾ, അഭികാമ്യമല്ലാത്ത ദുർഗന്ധവും സുഗന്ധങ്ങളും ഉണ്ടാകാം. എന്നിരുന്നാലും, ചില സന്ദർഭങ്ങളിൽ, സുഗന്ധങ്ങൾ അഭികാമ്യമാണ് ( പ്രായമായ പാൽക്കട്ടികളെപ്പോലെ ). സംസ്കരിച്ച മാംസങ്ങളിൽ, ഈ സുഗന്ധങ്ങൾ ഒന്നിച്ച് ചൂടായ ഓവർ ഫ്ലേവർ എന്നറിയപ്പെടുന്നു. ചില വിറ്റാമിനുകൾ ഓക്സീകരണത്തോട് സംവേദനക്ഷമതയുള്ളതിനാൽ റാൻസിഡിഫിക്കേഷന് ഭക്ഷണത്തിന്റെ പോഷക മൂല്യത്തിൽ നിന്ന് വ്യതിചലിക്കാൻ കഴിയും. റാൻസിഡിഫിക്കേഷന് സമാനമായി, മറ്റ് ഹൈഡ്രോകാർബണുകളായ ലൂബ്രിക്കറ്റിംഗ് ഓയിലുകൾ, ഇന്ധനങ്ങൾ, മെക്കാനിക്കൽ കട്ടിംഗ് ദ്രാവകങ്ങൾ എന്നിവയിലും ഓക്സിഡേറ്റീവ് ഡീഗ്രേഡേഷൻ സംഭവിക്കുന്നു.
ജലാംശം
ട്രൈഗ്ലിസറൈഡുകൾ ജലാംശം ചെയ്യപ്പെടുകയും സ്വതന്ത്ര ഫാറ്റി ആസിഡുകൾ പുറപ്പെടുവിക്കുകയും ചെയ്യുമ്പോൾ ഉണ്ടാകുന്ന ദുർഗന്ധത്തെ ഹൈഡ്രോലൈറ്റിക് റാൻസിഡിറ്റി സൂചിപ്പിക്കുന്നു. വെള്ളവുമായുള്ള ലിപിഡിന്റെ ഈ പ്രതിപ്രവർത്തനത്തിന് ഒരു കാറ്റലിസ്റ്റ് ആവശ്യമായി വന്നേക്കാം, ഇത് ഫ്രീ ഫാറ്റി ആസിഡുകളും ഗ്ലിസറോളും രൂപപ്പെടുന്നതിലേക്ക് ഗ്ലിസറിൻനയിക്കുന്നു. പ്രത്യേകിച്ചും, ബ്യൂട്ടിറിക് ആസിഡ് പോലുള്ള ഹ്രസ്വ-ചെയിൻ ഫാറ്റി ആസിഡുകൾ ഗന്ധം മാലോഡോറസ് ആണ്. ഹ്രസ്വ-ചെയിൻ ഫാറ്റി ആസിഡുകൾ ഉൽ‌പാദിപ്പിക്കുമ്പോൾ, അവ സ്വയം ഉത്തേജകമായി പ്രവർത്തിക്കുന്നു, ഇത് ഓട്ടോകാറ്റാലിസിസിന്റെ ഒരു രൂപമായ പ്രതികരണത്തെ കൂടുതൽ ത്വരിതപ്പെടുത്തുന്നു.
ഓക്സിഡേറ്റീവ്
ഓക്സിഡേറ്റീവ് റാൻസിഡിറ്റി വായുവിലെ ഓക്സിജന്റെ അപചയവുമായി ബന്ധപ്പെട്ടിരിക്കുന്നു. തന്മാത്രാ ഓക്സിജൻ ഉൾപ്പെടുന്ന ഫ്രീ-റാഡിക്കൽ പ്രതിപ്രവർത്തനങ്ങളാൽ അപൂരിത ഫാറ്റി ആസിഡിന്റെ ഇരട്ട ബോണ്ടുകൾ വേർതിരിക്കാനാകും. ഈ പ്രതിപ്രവർത്തനം മാലോഡോറസ്, വളരെ അസ്ഥിരമായ ആൽഡിഹൈഡുകൾ, കെറ്റോണുകൾ എന്നിവയുടെ റിലീസിന് കാരണമാകുന്നു. ഫ്രീ-റാഡിക്കൽ പ്രതിപ്രവർത്തനങ്ങളുടെ സ്വഭാവം കാരണം, പ്രതിപ്രവർത്തനം സൂര്യപ്രകാശം വഴി ഉത്തേജിപ്പിക്കപ്പെടുന്നു. ഓക്സിഡേഷൻ പ്രാഥമികമായി സംഭവിക്കുന്നത് അപൂരിത കൊഴുപ്പുകളിലാണ്. ഉദാഹരണത്തിന്, മാംസം ശീതീകരണത്തിലോ ശീതീകരിച്ച അവസ്ഥയിലോ ആണെങ്കിലും, പോളി-അപൂരിത കൊഴുപ്പ് ഓക്സിഡൈസ് ചെയ്യുന്നത് തുടരുകയും സാവധാനത്തിൽ രാൻസിഡ് ആകുകയും ചെയ്യും. കൊഴുപ്പ് ഓക്സീകരണ പ്രക്രിയ, മൃഗത്തെ അറുത്ത ഉടൻ തന്നെ ആരംഭിക്കുകയും പേശി, ഇൻട്രാ-മസ്കുലർ, ഇന്റർ-മസ്കുലർ, ഉപരിതല കൊഴുപ്പ് എന്നിവ വായുവിന്റെ ഓക്സിജനുമായി സമ്പർക്കം പുലർത്തുകയും ചെയ്യുന്നു. കുറഞ്ഞ താപനിലയിൽ സാവധാനത്തിലാണെങ്കിലും ഫ്രീസുചെയ്‌ത സംഭരണ സമയത്ത് ഈ രാസ പ്രക്രിയ തുടരുന്നു. ലൈറ്റ് പ്രൂഫ് പാക്കേജിംഗ്, ഓക്സിജൻ രഹിത അന്തരീക്ഷം (എയർ-ഇറുകിയ പാത്രങ്ങൾ), ആന്റിഓക്‌സിഡന്റുകൾ എന്നിവ ചേർത്ത് ഓക്‌സിഡേറ്റീവ് റാൻസിഡിറ്റി തടയാനാകും.
മൈക്രോബയൽ
മൈക്രോബയൽ റാൻസിഡിറ്റി എന്നത് ജലത്തെ ആശ്രയിച്ചുള്ള ഒരു പ്രക്രിയയെ സൂചിപ്പിക്കുന്നു, അതിൽ ബാക്ടീരിയ അല്ലെങ്കിൽ പൂപ്പൽ പോലുള്ള സൂക്ഷ്മാണുക്കൾ കൊഴുപ്പ് തകർക്കാൻ ലിപേസ് പോലുള്ള എൻസൈമുകൾ ഉപയോഗിക്കുന്നു. സൂക്ഷ്മാണുക്കളെ നശിപ്പിക്കുകയോ തടയുകയോ ചെയ്യുന്നതിലൂടെ, പാസ്ചറൈസേഷൻ (വന്ധ്യംകരണം), വിറ്റാമിൻ ഇ പോലുള്ള ആന്റിഓക്‌സിഡന്റ് ചേരുവകൾ എന്നിവ ഈ പ്രക്രിയ കുറയ്ക്കും.
ഭക്ഷ്യ സുരക്ഷ
വിവിധ കാലഘട്ടങ്ങളിൽ സംഭരണത്തിന് വിധേയമാകുന്ന ഭക്ഷണത്തിന്റെയോ ഭക്ഷണപദാർത്ഥത്തിന്റെയോ ഉദാഹരണമായി മത്സ്യ എണ്ണ ഉപയോഗിക്കുന്നത്, രണ്ട് അവലോകനങ്ങൾ സ്വാദിലും ദുർഗന്ധത്തിലും മാത്രം സ്വാധീനം ചെലുത്തി, 2015 ലെ കണക്കുകൾ പ്രകാരം ഒരു കേടുവന്ന ഉൽപ്പന്നം കഴിച്ചാൽ റാങ്കിഡിറ്റി ദോഷം വരുത്തുമെന്നതിന് തെളിവുകളില്ല.
പ്രതിരോധം
വലത്ത്‌|ലഘുചിത്രം| കൊഴുപ്പുകളുടെ ഓക്സിഡേറ്റീവ് റാൻസിഡിഫിക്കേഷന്റെ ആദ്യ ഘട്ടത്തിനുള്ള ഫ്രീ റാഡിക്കൽ പാത്ത്വേ. കൊഴുപ്പ് അടങ്ങിയ ഭക്ഷണങ്ങളീൽ ഓക്സീകരണം മുഖേന റാൻസിഡിറ്റി രൂപപ്പെടുന്നത് തടയാനായി ആന്റിഓക്‌സിഡന്റുകൾ  പലപ്പോഴും പ്രിസർവേറ്റീവുകൾ ആയി ഉപയോഗിക്കുന്നു. .  അസ്കോർബിക് ആസിഡ് (വിറ്റാമിൻ സി), ടോകോഫെറോളുകൾ (വിറ്റാമിൻ ഇ) എന്നിവ പ്രകൃതിദത്ത പ്രിസർവേറ്റീവുകളിൽ  ഉൾപ്പെടുന്നു. സിന്തറ്റിക് ആന്റിഓക്‌സിഡന്റുകളിൽ ബ്യൂട്ടിലേറ്റഡ് ഹൈഡ്രോക്സിയാനിസോൾ (ബിഎച്ച്എ), ബ്യൂട്ടിലേറ്റഡ് ഹൈഡ്രോക്സിറ്റോളൂയിൻ (ബിഎച്ച്ടി), ടിബിഎച്ച്ക്യു, പ്രൊപൈൽ ഗാലേറ്റ്, ഓതോക്സിക്വിൻ എന്നിവ ഉൾപ്പെടുന്നു. സ്വാഭാവിക ആന്റിഓക്‌സിഡന്റുകൾ ഹ്രസ്വകാലത്തേക്കുള്ള പ്രവണതയാണ്, അതിനാൽ ദീർഘായുസ്സ് ലഭിക്കുവാൻ സിന്തറ്റിക് ആന്റിഓക്‌സിഡന്റുകൾ ഉപയോഗിക്കുന്നു. കൊഴുപ്പിനുള്ളിൽ നേരിട്ട് ഓക്സീകരണം തടയുന്നതിൽ വെള്ളത്തിൽ ലയിക്കുന്ന ആന്റിഓക്‌സിഡന്റുകളുടെ ഫലപ്രാപ്തി പരിമിതമാണ്, പക്ഷേ ഭക്ഷണങ്ങളുടെ ജലീയ ഭാഗങ്ങളിലൂടെ സഞ്ചരിക്കുന്ന ഫ്രീ റാഡിക്കലുകളെ തടയുന്നതിൽ ഇത് വിലപ്പെട്ടതാണ്. വെള്ളത്തിൽ ലയിക്കുന്നതും കൊഴുപ്പ് ലയിക്കുന്നതുമായ ആന്റിഓക്‌സിഡന്റുകളുടെ സംയോജനം അനുയോജ്യമാണ്, സാധാരണയായി കൊഴുപ്പ് വെള്ളത്തിന്റെ അനുപാതത്തിൽ.
കൂടാതെ, കൊഴുപ്പുകളും എണ്ണകളും തണുത്ത ഇരുണ്ട സ്ഥലത്ത് ഓക്സിജനുമായോ ഫ്രീ റാഡിക്കലുകളുമായോ എക്സ്പോഷർ ചെയ്യാതെ സംഭരിക്കുന്നതിലൂടെ റാൻസിഡിഫിക്കേഷൻ കുറയ്ക്കാൻ കഴിയും, കാരണം ചൂടും വെളിച്ചവും ഓക്സിജനുമൊത്തുള്ള കൊഴുപ്പുകളുടെ പ്രതികരണ നിരക്ക് ത്വരിതപ്പെടുത്തുന്നു. പ്രക്രിയയെ ബാധിക്കുന്ന ബാക്ടീരിയകളുടെയോ മറ്റ് സൂക്ഷ്മജീവികളുടെയോ വളർച്ചയെ തടസ്സപ്പെടുത്തുന്നതിലൂടെ ആന്റിമൈക്രോബയൽ ഏജന്റുമാർക്ക് കാലതാമസം വരുത്താനോ തടയാനോ കഴിയും.
ഭക്ഷ്യ പാക്കേജിംഗിൽ നിന്ന് ഓക്സിജനെ നീക്കംചെയ്യാനും ഓക്സിഡേറ്റീവ് റാൻസിഡിഫിക്കേഷൻ തടയാനും ഓക്സിജൻ തോട്ടിപ്പണി സാങ്കേതികവിദ്യ ഉപയോഗിക്കാം.